Damjanović: Arbanasi bili udarna pesnica osmanskog carstva i sebe smatrali Turcima, Srbija nikada nije izvršila genocid nad njima - Politički.rs\nIstoričar Nebojša Damjanović izjavio je danas da su tvrdnje kosovskog premijera Aljbina Kurtija o navodnim genocidima koje je država Srbija izvršila nad albanskim stanovništvom u 19. i 20. veku apsolutno netačne i istorijski neutemeljene.\nDamjanović, koji je kustos u Istorijskom muzeju Srbije, kazao je agenciji Beta da su Arbanasi 19. veka, kako su se tada zvali, sebe smatrali Turcima.\n“Arbanasi su bili jedna od udarnih pesnica osmanskog carstva na području Stare Srbije. Oni su bili pripadnici osmanske vojske početkom 19. veka i učestvovali su u svim pohodima protiv Karađorđa, a na strani osmanlija borili su se protiv Srbije i 1877-1878. godine u ratu za oslobođenje Južne Srbije”, objasnio je istoričar.\nDodao je da su Arbanasi, koji su krajem 19. veka kao osmanski vojnici bili naseljeni na području južne i jugoistočne Srbije, nakon pobede srpske vojske nad osmanskom sami napustili te krajeve jer nisu želeli da žive u hrišćanskoj državi.\n“Arbanasi su bili deo osmanskog fronta protiv Srbije i kako su se osmanlije povlačile iz Srbije tako su za njima bežali i Arbanasi”, rekao je istoričar.\nDamjanović je naglasio da su Arbanasi i za vreme balkanskih ratova bili deo osmanskog fronta.\n“Nebulozne su tvrdnje da je u tim ratovima izginulo oko 120.000 Arbanasa i Turaka. U Karnegijevoj komisiji se navodi cifra od 20.000 ukupno poginulih, ali bez dovoljno dokaza. Bilo je žrtava kao i u svakom oslobodilačkom ratu. Sigurno je da delovi srpske vojske nisu bili ni laki ni nežni, i za pojedine istupe nema opravdanja, ali nema ni govora da je počinjen genocid”, istakao je istoričar.\nDa su Srbi krajem 19. veka i početkom 20. veka počinili genocid nad Albancima, dodao je Damjanović, ne bi 1941. ili 2000. godine na Kosovu i Metohiji bilo više Albanaca nego Srba.\n“Za vreme Kraljevine Jugoslavije, pred Drugi svetski rat na Kosovu i Metohiji je živelo oko 55 odsto Albanaca i 45 odsto Srba i ostalih. Da je bilo genocida Albanci ne bi bili većina na Kosovu. Pripadnici OVK su 1999. godine sa Kosova proterali oko 250.000 Srba”, rekao je istoričar Nebojša Damjanović.\nKosovski premijer Aljbin Kurti je juče u Briselu optužio Srbiju da je od 1878. godine počinila tri genocida nad Albancima.\nPrvi genocid, prema Kurtijevim rečima, počinjen je 1878. godine u Kuršumliji, Leskovcu, Prokuplju, Toplici, Vranju i Nišu.\nPo njemu, drugi genocid je izvršen za vreme balkanskih ratova 1912-1913. godine, a treći 1999.\nUpitan šta je sa zločinima nad Srbima, Kurti je rekao da će se Kosovo pobrinuti da nijedan zločin ne zastari u međunarodnom i pravnom sistemu Kosova.\nIn: DRUŠTVO, ISTORIJA\nTagged: ALBANCI, ALJBIN KURTI, GENOCID, ISTORIČAR, NEBOJŠA DAMNJANOVIĆ


Kvalitet vazduha kritičan u oblasti Zapadnog Balkana - National Geographic Srbija\nStanovništvo svih većih gradova na Zapadnom Balkanu suočava se sa alarmantno zagađenim vazduhom, a smatra se da je uzrok toga zavisnost čitave oblasti od uglja za proizvodnju električne energije. Izveštaj o zagađenosti pripremio je program za životnu sredinu UN (UNEP) u saradnji sa Svetskom zdravstvenom organizacijom i institucijama za upravljanje kvalitetom vazduha u Albaniji, Bosni, Kosovu, Crnoj Gori, Severnoj Makedoniji i Srbiji. Podaci su prikupljani za minimum 274 dana godišnje, a objavljeni su povodom obeležavanja Svetskog dana životne sredine.\n- ”Stanovništvo u toj oblasti izloženo je nekim od najviših koncentracija vazdušnog zagađenja u Evropi, do pet puta višeg od normi određenih na nacionalnom nivou i u EU," navodi se u izveštaju.\nKao vodeći uzrok zagađenosti vazduha u čitavom regionu ističe se nedostatak savremenih izvora obnovljive energije.\nPetnaest aktivnih eleketrana na ugalj, od kojih su neke zastarele, u pet zapadnobalkanskih zemalja ispuštaju znatne količine sumpor dioksida, azotnog oksida, prašine ili sitnih čestitca u vazduh, piše u izveštaju.\n: Svake godine zagađenje vazduha ubije više ljudi nego pušenje, pokazali su rezultati istraživanja međunarodne grupe naučnika koja poziva svet da prestane da koristi fosilna goriva.\n-"Zagađenje vazduha u gradovima Zapadnog Balkana izaziva između 15 odsto i 19 odsto ukupnog broja smrtnih slučajeva i smanjuje životni vek za između 1,1 i 1,3 godine".\nProblem predstavljaju i decentralizovani sistemi grejanja, koje koristi 88% od 7,3 miliona zgrada u tom regionu, a koji neefikasno koriste energiju. U izveštaju se navodi da je u 18 posmatranih gradova stanje vazduha bilo uzrok prevremenih smrti.\nPrekoračenje granice za izloženost česticama čađi ili drugih materija, prisutno je između 120 i 180 dana godišnje, a to je mnogo više prema nacionalnim i EU standardima, gde se ovaj broj ograničava na 35 dana.\n: Direktor Agencije za zaštitu životne sredine Filip Radović izjavio je da se vazduh u Beogradu ne može porediti sa onim u Pekingu.\nKada je reč o Srbiji, glavni izvori zagađenja vazduha su industrijski procesi, proizvodnja električne i toplotne energije i drumski saobraćaj. Svega nekoliko gradova u Srbiji usvojilo je plan za poboljšanje kvaliteta vazduha i lokalni akcioni plan za zaštitu životne sredine (npr. Kragujevac, Užice, Beograd).\nZagađenje zagađenje vazduha Vazduh Odabrano balkan Srbija Životna sredina


Republika / Velika čast: FSS dobitnik "Zlatne povelje Miljan Miljanić"\n- Privilegija je i zadovoljstvo biti danas ovde sa vama u Banjaluci i Republici Srpskoj. Želeo bih najpre da čestitam Vicu Zeljkoviću na izboru za predsednika Fudbalskog saveza Republike Srpske, da u narednom periodu učini dobre stvari za fudbal, klubove i ligu u Republici Srpskoj. Fudbalski savez Srbije imao je i ima dobre odnose sa FS RS a želja svih nas je da pre svega bude više klubova iz RS u Premijer ligi. Takođe, RS dugo čeka, još od 2011. i trijumfa Borca, na šampiona Premijer lige, voleo bih kada bi stigla nova titula, kao i da što više klubova iz RS izbori plasman na evropsku scenu. Sve to može biti samo impuls za dalji razvoj fudbala u Republici Srpskoj – rekao je Slaviša Kokeza i nastavio.\n- Zahvalio bih se na ovom priznanju, povelji koja nosi ime verovatno najvećeg fudbalskog uma Jugoslavije Miljana Miljanića. Entuzijaste i vizionara čija posvećenost i predanost fudbalu mogu i moraju biti putokaz za sve nas koji radimo u fudbalu i za fudbal.\n- Od dana kada sam došao na mesto predsednika Fudbalskog saveza Srbije postavili smo neke prioritete, rezultate koje želimo da ostvarimo. Plasmanom na Prvenstvo sveta vratili smo se tamo gde srpski fudbal i zaslužuje, a mlada reprezentacija se dva puta plasirala među najbolje selekcije u Evropi. Novi cilj je da posle dve decenije naša „A“ reprezentacija izbori odlazak na Prvenstvo Evrope. Istakao bih i da smo, prvi put posle nekoliko decenija, uložili ogromna sredstva kako bi sredili terene na stadionima širom Srbije. Pokrenuli smo pravu infrastrukturnu revoluciju, a u saradnji sa državom i lokalnim samoupravama, uskoro će početi izgradnja nekoliko stadiona, a svoj dom dobiće i reprezentacija izgradnjom Nacionalnog stadiona. Želim sve da vas još jednom pozdravim i nadam se da ćemo svi zajedno imati priliku da se radujemo plasmanu Srbije na Prvenstvo Evrope!\nBora Milutinović: Partizan je uvek prioritet, Savo dobro vodi tim\nSport Fudbal Republika Srpska FSS Slaviša Kokeza Bora Milutinović povelja Nagrada Priznanje\nŠurbatović posle konferencije UEFA: Pozdravljamo odluku Kokezi su upućene poruke za oporavak, igraćemo sa Rusima!\nPoražavajuće vesti: Marko Pantelić ima koronavirus!


2014. godina je presudna za Balkan\n2014. godina je presudna za Balkan\nŠefovi diplomatije Austrije Mihael Špindeleger i Švedske Karl Bilt smatraju da bi 2014. godina mogla da bude istorijska u procesu evropskih integracija, te da će uz hrabrost i neophodnu političku volju biti rešene preostale političke neusaglašenosti i zemlje sa Balkana „konačno pohrliti ka EU“.\nŠpindeleger i Bilt u zajedničkoj izjavi podsećaju da je postizanje željenog cilja blizu, jer će 1. jula Hrvatskoj biti izrečena dobrodošlica kao 28. članici EU, a da je Crna Gora sa EU već počela pregovore o članstvu.\nOni podsećaju da je u aprilu postignut briselski dogovor predstavnika Beograda i Prištine, navodeći da će normalizacija odnosa zaustaviti „destabilizujuće nacionalističke ambicije“, što je „uzvratni udarac za one koji zagovaraju etničke države i stare netrpeljivosti“, saopšteno je iz austrijske Ambasade u BiH.Šefovi diplomatija Austrije i Švedske ukazuju da je „važna stvar sada da njihove kolege u Skoplju i Sarajevu, kao i u Tirani, obrate naročitu pažnju“.\n„Ukoliko se može postići dogovor o delikatnim stvarima iz sporazuma za srpsko stanovništvo na Kosovu, onda bi trebalo da bude moguće da se prevaziđe dugotrajni zastoj u BiH i destruktivno pitanje naziva Makedonija, ili da se provedu neophodne reforme i da se povede valjan proces formiranja vlade u Albaniji“, navode Špindeleger i Bilt.\nOni ističu da, ukoliko bude postignut napredak u vezi sa ovim pitanjima, EU mora biti spremna da ispoštuje svoje obaveze, što znači započinjanje razgovora sa Makedonijom o pridruživanju, dodeljivanje kandidatskog statusa Albaniji i prihvatanje kredibilnog zahteva za članstvo BiH.\n„Ali, ukoliko ne bude postignut napredak, onda lideri u Skoplju, Tirani i Sarajevu, kao i oni u Banjaluci i Mostaru, rizikuju da svoje zemlje vide ostavljene sa fatalnim političkim i ekonomskim posledicama na duže vreme“, navode Špindeleger i Bilt.\nOni ukazuju da se Balkan približava istorijskoj 2014. godini, zbog čega će oči biti usmerene prema regionu, gde je pre 100 godina počeo veliki evropski rat.\n„Nadajmo se da će opredeljenost rukovodstva Hrvatske, kao i hrabrost i vizija onih u Beogradu i Prištini poslužiti kao primer koji će i drugi slediti. I da će sledeće godine biti moguće da se komemorativno obeleži 100 godina od Prvog svetskog rata kontrastom tragediji iz prošlosti u vidu obećavajuće evropske budućnosti za celi region Balkana“, ističe se u zajedničkoj izjavi.


RTS :: Bujar Osmani: Severna Makedonija podržava zatvaranje otvorenih pitanja u regionu\nPolitika Bujar Osmani: Severna Makedonija podržava zatvaranje otvorenih pitanja u regionu\npetak, 23. apr 2021, 13:46 -> 14:43\nMinistar spoljnih poslova Severne Makedonije Bujar Osmani izjavio je u Prištini da će njegova zemlja "biti uz Kosovo na evropskom putu", izražavajući podršku članstvu prištinskih institucija u NATO-u i EU.\nTokom posete Prištini Bujar Osmani se suprotstavio idejama za prekrajanje granica, ističući "da su Ohridski sporazum, nezavisnost Kosova i evroatlantska perspektiva regiona pokazali uspešne modele".\nKosovska predsednica Vjosa Osmani je tokom razgovora sa Bujarom Osmanijem ponovila da takve scenarije treba sprečiti zajednički.\n"Ne prihvatamo ideje koje utiču na naše granice i čine Kosovo nefunkcionalnim", rekla je Osmanijeva.\nIz njenog kabineta je saopšteno da su razgovarali između ostalog, i o epidemijskoj situaciji, kao i nastojanju da se sa međunarodnim partnerima obezbede vakcine protiv kovida 19.\nKosovska ministarka spoljnih poslova Donika Gervala rekla je da su Priština i Skoplje potpisali oko 30 sporazuma u mnogim oblastima, ali da postoji potreba za boljom koordinacijom između dve vlade kako bi se olakšao promet robe.\nOsmani je rekao da su u Skoplju spremni da Prištini stave na raspolaganje znanje i iskustva za članstvo u Evropskoj uniji.\n"Severna Makedonija kao članica NATO-a u potpunosti podržava evroatlantsku perspektivu Kosova, izrazio sam zadovoljstvo što od ove godine pripadnici Vojske Severne Makedonije ovde mogu biti deo KFOR-a. Naša ambicija je puna integracija šest zemalja zapadnog Balkana u EU i kao zemlja koja pregovara sa EU i uz dugogodišnje iskustvo u tom pogledu spremni smo da stavimo na raspolaganje Kosovu sva svoja dosadašnja znanja i iskustva", rekao je Osmani.\nDodao je da Severna Makedonija podržava napore na zatvaranju otvorenih pitanja u regionu, dijalog sa Beogradom i put EU svih zemalja zapadnog Balkana.\n"Republika Severna Makedonija podržava napore na zatvaranju otvorenih pitanja u regionu. Podržava dijalog između Kosova i Srbije i ocenjuje da bi konačni cilj dijaloga trebalo da bude uzajamno priznavanje i evropsko putovanje čitavog regiona", rekao je Osmani.\nTokom posete Prištini, Osmani se sastao i sa premijerom Aljbinom Kurtijem.


SAD: Banke zdravije nego se očekivalo\nDugo očekivani "stres test," odnosno tri mjeseca rađena analiza federalne vlade o aktuelnom stanju 19 najvećih američkih banaka pokazaje da bi njih 10 trebale ukupno 75 milijardi dolara svježeg kapitala, ukoliko se ekonomski uslovi u Sjedinjenim Državama budu pogoršavali. Rezultati analize objavljeni su kasno sinoć, nakon zatvaranja berzi da bi bila izbjegnuta eventualna nervoza na finasijskom tržištu. Tokom protekle noći stvari su se malo ohladile i, kako danas ocjenjuju neki ekonomski i finansijski analitičari, "stres test" pokazuje da najveće američke banke stoje bolje nego se očekivalo.\nBanke kojima bi u slučaju pogoršanja ekonomskih parametara trebalo najviše svezeg kapitala su Bank of America sa 34 milijarde, Wellls Fargo sa blizu 14 milijardi i Citigroup sa 5 i po milijardi dolara.\nMinistar finansija Timothy Geithner uvjeren je da će analiza pomoći da se stanje finansijskog sistema, zaglibljenog u nesigurnost, izbistri:\n"Obavljenom i objavljenom analizom uklonićemo duboki oblak nesigurnosti, pomoći povećanje kreditnih potencijala banaka, pomoći ulazak privatnog kapitala u banke umjesto vladinog... sve to što je prije moguće."\n"Stres testom" su provjeravani i efekti određenih mjera koje bi bile poduzete ako recesija nastavi da se produbljuje, uključujući dalji porast nezaposlenosti i pad cijena kuća i stanova.\nAnalitičar berzanskog indeksa "Standard and Poor" Stuart Plesser ocjenjuje da analiza potvrđuje da se stanje finansijskog sistema, kao i ekonomije ukupno, poboljašava i dodaje:\n"Mislim da će "stres test" podići nivo uvjerenja investitora i, možda, potrošača da su banke u stanju nositi se sa ekonomskim pritiskom pod kojim su upravo sada."\nZa neke, ostaje otvoreno pitanje da li je analiza bila dovoljno rigorozna. Analitičar kompanije Meridian Equity Partners Jonathan Corpina stoga ističe:\n"Mislim da svako želi čuti tračak nade u vijestima i izvještajima, čuti nešto pozitivno o onome što dolazi iz Washingtona. Ali, činjenica je da mi još uvijek imamo velikih banaka kojima su potrebne milijarde dolara pomoći za svakodnevno poslovanje."\nGospodin Gaithner sinoć je bio znatno veći optimista, ističući da "stres test" pokazuje da sve banke nisu slabe:\n"Tek smo na početku, i radićemo da finansijski sistem ojačamo, dovoljno da bude u stanju kreditirati na nivou potrebnom za ekonomski oporavak."\nI dok analitičari upozoravajui da će za pojedine banke biti izazov osigurati potreban kapital, berzanski indeksi na Wall Streetu su, nakon objavljivana "stres testa" krenuli na više.


Evropska nedelja sporta 2020. - Ozonpress :: internet portal\nPotpredsednik Olimpijskog komiteta Srbije, gospodin Žarko Zečević istakao je zabrinjavajuće statističke podatke i naglasio važnost organizacije ovakvih događaja:\n– Prošle godine na početku ovog događaja, pričali smo o statistikama i brojevima koji ukazuju na nivo fizičke aktivnosti među različitim populacijama u našem stanovništvu. Na žalost, godinu dana kasnije, brojke se nisu mnogo promenile. Samo 10% populacije starije od 30 godina rekreativno se bavi sportom, a stanje među akademcima je još lošije. Manje od 5%, tačnije samo 4,2% ukupnog stanovništva naše zemlje bavi se nekim oblikom organizovanog sporta. Sigurno je da i ova situacija sa epidemijom oboljenja Covid-19 nije doprinela poboljšanju ovih parametara, ali je i bez toga situacija zaista dramatična.\nZečević je dodao i da je rad na promociji sporta i edukaciji, kako mladih tako i onih starijih o značaju fizičke aktivnosti i zdravog načina života od ključne važnosti i da kao društvo imamo obavezu da damo svoj doprinos u prevazilaženju ovog problema.\n– Međunarodni olimpijski komitet prepoznao je ovaj problem kao izuzetno važan i stavio ga na vrh prioriteta svoje delatnosti. Iz tog razloga, Olimpijska agenda 2020 kao strateški dokument globalnog razvoja Olimpijskog pokreta tretira ovu temu kroz jednu od svojih preporuka, te je upravo to još jedan od razloga zbog kojeg imamo obavezu da i kroz ovakvu vrstu događaja sport i zdrav način života približimo svim građanima Srbije – rekao je Zečević i pozvao građane Srbije da se u narednim danima priključe nekoj od aktivnosti koje će se organizovati u gradovima širom zemlje u okviru Evropske nedelje sporta.\nMilica Mandić, potpredsednica Olimpijskog komiteta Srbije i olimpijska šampionka u tekvondou sa Olimpijskih igara u Londonu 2012. godine upoznala je predstavnike medija sa ovogodišnjim programom Evropske nedelje sporta napominjući da će se sportski događaji u poslednjoj nedelji septembra održati u više od 20 gradova širom zemlje, a sve u skladu sa merama i preporukama Vlade Republike Srbije i kriznog štba kada je u pitanju epidemija virusa Covid-19.\n– Inicijativu Evropska nedelja sporta 2015. godine pokrenula je Evropska komisija kako bi se izborila sa krizom neaktivnosti. Slogan Biti aktivan, koji je i slogan inicijative, je poruka koju posebno želim da podelim sa vama. Biti aktivan je dobro za opšte zdravstveno stanje – rekao je ambasador Sem Fabrici, šef Delegacije Evropske unije u Srbiji.\n– U okviru Evropske nedelje sporta, Delegacija EU organizuje različite online aktivnosti, uključujući i TreninGO izazov „Trčim za školu“ u saradnji sa Olimpijskim komitetom Srbije i Savezom za školski sport Srbije. Za učešće u izazovu potrebno je da preuzmete TreninGO aplikaciju i izaberete školu za koju ćete trčati. Prve tri škole koje sakupe najviše kilometara biće nagrađane sportskom opremom i rekvizitima – zaključuje Fabrici koji je pozvao sve da se uključe i pomognu škole.\n– Evropska nedelja sporta ima za cilj da pokrene naciju od najmlađih do najstarijih da svi zajedno budemo deo velike evropske sportske porodice. U trenucima kada smo deo velikog svetkskog izazova i kada ceo svet skreće pažnju na značaj sporta radi očuvanja fizičkog i mentalnog zdravlja treba da damo primer svima koliko su ovakvi događaji važni. Svi zajedno moramo da uzmemo učešće, budemo zdravi i pošaljemo snažnu poruku da ćemo na ovakav način uticati na stvaranje bolje i zdravije Srbije – istakao je ministar omladine i sporta, gospodin Vanja Udovičić i pozvao sve građane Srbije da se pokrenu i podrže Evropsku nedelju sporta.


Zagarac vodio Partizan do druge pobede u Poljskoj - MaxBet Sport\nRade Zagorac (Foto: KK Partizan)\nDrugog dana MEZ Polaska turnira, Partizan je savladao učesnika 7Days Evrokupa, ekipu Arke iz Gdanjska sa 67:100 (19:21, 11:26, 14:30, 23:23)\nKošarkaši Partizana su zabeležili i drugu pobedu u dva dana na MEZ Polska turniru u Vloclaveku. Nakon pobede protiv evroligaša, ekipe Makabija iz Tel Aviva, crno-beli su danas savladali I učesnika 7Days Evrokupa, ekipu Aseko Arke iz Gdanjska. U prvoj četvrtini, nakon izjednačene igre, Partizan NIS pred kraj deonice stiče minimalnu prednost, koju zatim u drugom period igre povećava na +17, koliko je iznosila prednost Parnog valjka posle 20 minuta igre (30:47).\nU trećoj četvrtini, crno-beli su nastavili sa dobrom igrom u oba pravca, pa je prednost našeg tima iz minuta u minut rasla, a nakon 30 minuta, rezultat je glasio 44:77 u korist Partizana. U poslednjoj deonici, šansu da zaigra je dobio i mladi Đorđije Jovanović, a konačan rezultat utakmice glasio je 67:100.\nNa ovom meču posebno raspoložen bio je Rade Zagorac sa 20 poena, dok su ga pratili Valden i Jaramaz sa 13.\nTagovi:KK PartizanRade Zagorac


U najnovijoj verziji strategije o Zapadnom Balkanu Evropska unija je pooštrila jezik u poglavlju vladavine prava i jasno upozorava da će zemlje regiona postati članice EU, "ali ne u stanju u kojem su one danas", javlja Radio Slobodna Evropa.\nU najnovijem tekstu Strategije za Zapadni Balkan navodi se da je politička elita u zemljama regiona povezana sa kriminalnim strukturama.\nStrategiju o kredibilnoj perspektivi proširenja prema Zapadnom Balkanu Evropska komisija će objaviti u Strazburu u utorak. U najnovijoj verziji ovog dokumenta se upozorava da postoji "ekstenzivno političko mešanje u medije i kontrola nad njima".\n"Vidljivo osaženo i nezavisno pravosuđe, kao i odgovorne vlade i administracije, su neophodne za donošenje trajnih društvenih promena koje su potrebne", poručuje se u najnovijem tekstu Strategije. Strategija o Zapadnom Balkanu upozorava na dva važna pitanja koja se tiču celog regiona a koja se trebaju rešiti pre pristupanja bilo koje zemlje u EU: dijalog između Srbije i Kosova i bilateralni sporovi.\nSveobuhvatni i pravno obavezujući sporazum o normalizaciji je hitan i ključan kako bi i Srbija i Kosovo napredovale na evropskom putu", navodi se u tekstu Strategije koja predviđa postizanje takvog dogovora do kraja 2019. godine. Oko otvorenih bilateralnih pitanja između zemalja u regionu, tekst Strategije jasno poručuje da se pre prijema zapadnobalkanskih zemalja u EU moraju "pronaći i biti sprovedena" definitivna i obavezujuća rešenja.\nKada su u pitanju nerešeni granični sporovi između ovih zemalja, Evropska komisija smatra da bi strane trebalo da ih "bezuslovno podnesu na obavezujuću, konačnu arbitražu", kao što je Međunarodni sud pravde. Odluke arbitraže o granicama bi trebalo obe strane da primene i poštuju u potpunosti pre prijema u EU, a to bi trebalo da se uzme u obzir i prilikom pripreme Pristupnog sporazuma.\nEvropska komisija ima konkretne primedbe i u poglavlju ekonomije gde se takođe ističe da postoji političko mešanje. Osim eksplicitnijih stavova Brisela oko značajnijih pitanja u regionu, tekst Strategije nije doživeo suštinske izmene kada je reč o vremenskoj izvodljivosti pristupanja u EU za svaku zemlju. Crna Gora i Srbija se i dalje identifikuju kao lideri u regionu, te njihov prijem u EU se predviđa do kraja 2025. godine, s time što bi pristupni pregovori bili završeni 2023.\nIste godine, kada lideri u regionu zaključuju pregovore, predviđa se početak procesa sa Bosnom i Hercegovinom. Albanija i Makedonija bi trebalo da otpočnu pristupne pregovore 2019. godine. Kraj 2019. je rok kada bi Srbija i Kosovo trebalo da postignu sporazum o sveobuhvatnoj normalizaciji odnosa.\nŠest država Zapadnog Balkana pristupiće Evropskoj uniji samo ako narednih godina sprovedu sveobuhvatne reforme, rekao je izvestilac Evropskog parlamenta za Srbiju Dejvid Mekalister.\nRusija spremna da uđe u dijalog Beograd-Priština


Sirija: Novi sukobi, sigurnosne snage ubile najmanje 28 osoba - Visokoin.com\nSirija: Novi sukobi, sigurnosne snage ubile najmanje 28 osoba\nSirijske sigurnosne snage ubile su u utorak najmanje 28 osoba, nekoliko sati nakon što su Ujedinjene nacije (UN) objavile da se broj poginulih u protestima protiv predsjednika Bašara al Asada popeo na 5.000.\nU nemirnoj sjeverozapadnoj pokrajini Idlib vojnici su otvorili vatru na pogrebnu povorku, javio je BBC.\nAktivisti kažu da ima poginulih i u Hami, Homsu i Deri.\nNavi Pillay, povjerenica UN-a za ljudska prava, rekla je pred Vijećem sigurnosti UN-a da “sistematska ubijanja, hapšenja i mučenja” počinjena od sirijskih vlasti spadaju u zločine protiv čovječnosti.\n– Nedjelovanje međunarodne zajednice ohrabriti će sirijske vlasti i omogućiti će počiniteljima da prođu nekažnjeno, dodala je ona.\nPillay je rekla da vjeruje da je više od 5.000 osoba ubijeno, a najmanje 14.000 uhapšeno od početka proturežimskih protesta u martu.\nSirijski izaslanik pri UN-u odbacio je tvrdnje Pillay, kazavši da “nije objektivna i da je dopustila sebi da postane ‘alat’ kojom se formira javno mnijenje”.\nRuski ministar vanjskih poslova Sergej Lavrov optužio je zapad za zauzimanje “nemoralnog” stava prema Siriji, kazavši da bi trebali osuditi i opoziciju, optuživši ih za pokušaj izazivanja “humanitarne katastrofe” s ciljem dobivanje strane pomoći.\nU oktobru Rusija se pridružila Kini u blokiranju zapadnjačkih napora da se provede rezolucije Vijeća sigurnosti UN-a kojom bi se osudilo djelovanje sirijskog režima.


Okrugli sto na temu nefinansijskog izveštavanja u partnerstvu sa GRI – 18.10. | odgovornoposlovanje.rs\nFOP Nefinansijsko izveštavanje Okrugli sto Vesti\nOkrugli sto na temu nefinansijskog izveštavanja u partnerstvu sa GRI – 18.10.\nBeograd, 08. oktobar 2019. – Smart kolektiv i Forum za odgovorno poslovanje, u partnerstvu sa Global Reporting Initiative (GRI), organizuju okrugli sto na temu nefinansijskog izveštavanja, 18. oktobra u Beogradu.\nNefinansijsko izveštavanje uskoro postaje obaveza za kompanije u Srbiji, a Forum za odgovorno poslovanje od svog osnivanja zajedno sa svojim članicama, promoviše nefinansijsko izveštavanje bez obzira što u Srbiji, nije postojao zakonodavni okvir koji to od kompanija iziskuje.\nNa događaju koji predstoji, govoriće Kristin Dypdahl iz kancelarije Globalne inicijative za izveštavanje (GRI), a prisutni će imati priliku da saznaju više o pravnom okviru nefinansijskog izveštavanja, otkriju trenutne tendencije u Srbiji u ovoj oblasti i dobiju praktične informacije o definisanju ključnih aspekata pri izveštavanju.\nGlobal Reporting Initiative (GRI) u preko 90 zemalja pruža najčešće korišćene Standarde u izveštavanju o održivosti na svetu. GRI sarađuje sa rastućom zajednicom sa ciljem da olakša dijalog među praktičarima održivog poslovanja i podrži kompanije koje izveštavaju.\nDogađaj će se održati u petak, 18. oktobra sa početkom u 9.30h u prostorijima Erste Bank, Sirius Offices, Milutina Milankovića 3a, Novi Beograd.\nZbog ograničenog broja mesta, prednost pri prijavljivanju za radionicu imaće članice Foruma za odgovorno poslovanje. Rezervisite svoje mesto na vreme putem sledećeg linka.\nZa više informacija: kancelarija@odgovornoposlovanje.rs\nForum za odgovorno poslovanje je mreža društveno odgovornih kompanija koje doprinose razvoju zajednice, podstičući razvoj društveno odgovornog poslovanja i uspostavljanje trajnih i stabilnih društveno odgovornih praksi u poslovnom sektoru. Forum predstavlja platformu koja povezuje lidere iz poslovnog sveta s predstavnicima drugih delova društva, podstičući time međusektorski dijalog, saradnju i razmenu dobrih iskustava. Forum razvija praktična i održiva rešenja na sva četiri polja koja čine stubove društveno odgovornog poslovanja: lokalna zajednica, životna sredina, radno okruženje i tržište. Za više informacija posetite www.odgovornoposlovanje.rs.\nSmart kolektiv je pionir promovisanja koncepta društveno odgovornog poslovanja u Srbiji. Polazeći od ideje povezivanja biznisa i društva, Smart kolektiv nalazi načine da se iskustva i logika biznisa primene u rešavanju društvenih problema, pomaže kompanijama da artikulisano i strateški sarađuju sa zajednicom, a raznim društvenim grupama da zainteresuju poslovni svet za svoje potrebe i inicijative. Smart kolektiv osmišljava i realizuje kampanje koje pokreću pozitivne promene u društvu, delujući kroz četiri ključna programa: društveno odgovorno poslovanje, socijalne inovacije, preduzetništvo mladih i socijalni marketing. Administrator je Foruma za odgovorno poslovanje. Za više informacija posetite www.smartkolektiv.org.\nCrvenom krstu 7 tona hrane od Lidla\nNacionalni dan davanja – Prikupljeno 7 miliona dinara


UEFA nije imala milosti prema Partizanu - SportSport.ba\n10.09.19. 13:30 S. Grebović\nUEFA je bila nemilosrdna prema crno-bijelima, koje je kaznila sa dvije utakmice bez publike uz kaznu od 24.250 eura. Povod za takvo što su rasistički ispadi navijača u meču protiv Malatye kada su slavili sa 3:1\nJednu utakmicu suspenzije klub je već odradio i to u play offu Lige Evrope protiv Moldea, dok će drugu odraditi u prvom kolu grupne faze ovog takmičenja kada budu dočekali holandski AZ Alkmaar.\nPravni tim beogradskog kluba je UEFA-i uputio žalbu da se kazna smanji da jednu utakmicu i da navijači budu prisutni na ovom duelu, ali iz krovne kuće evropskog fudbala stiglo je kratko i jasno - ne.\nOno što je utjeha je to da će na tribinama moći biti prisutna jedino djeca iz škola fudbala kao i u meču protiv Moldea.\nPodsjećamo, Partizan se nalazi u grupi L zajedno sa Manchester Unitedom, Astanom i pomenutim AZ Alkmaarom.\nPartizan vjeruje Savi Miloševiću


KAKVO DRUŠTVO Krajinović i Tipsarević uz rame Federeru i Nadalu /FOTO/\nKraj sezone je rezervisan za svođenje računa i dodelu nagrada. A srpski teniseri su u konkurenciji za njihovo osvajanje.\nTako Tipsarević i Krajinović konkurišu za povratnika godine. Nagrada se dodeljuje teniseru koji je na najbolji način uspeo da prebrodi probleme, a glavni konkurenti su im prvi teniser sveta Rafael Nadal, kao i legendarni Švajcarac Rodžer Federer. U igri za trofej su još Kevin Anderson i Sedrik-Marsel Stebe.\nPodsetimo, Janko je uspeo da se vrati turnirima posle teških operacija, ali ponovo nije imao sreće, pa je početkom oktobra podvrgnut novim intervencijama na obe noge, kako bi se posle svega vratio još jači. Sa druge strane, Krajinović je odlično zaigrao u finišu sezone, čime je zaslužio čast da se nađe u konkurenciji za laskavu nagradu.\nagaga Svi znamo kome ce pripasti ova nagrada ...


Brucoši - Blic Online\nPut do diplome pilota od ovog septembra za neke kandidate biće lakši nego ikad pošto će država premijerno stipendirati četiri studenta na Vazduhoplovnoj akademiji. Zbog toga se očekuje veliko interesovanje brusoša za upis na ovu akademiju koji je počeo u ponedeljak i trajaće do 15. septembra.\nVlada donela odluku o BROJU BRUCOŠA na BUDŽETU za 2021/2022\nPeriod studiranja je jedan od najlepših u životu svakog čoveka, posebno kada se studije odvijaju u nekom drugom gradu, dalje od rodnog grada i svog doma. Iako su ti rastanci uglavnom teški, donose brojne promene, ipak se ovaj period pamti po mnogo čemu lepom, jer donosi nova iskustva, nove poglede na život, prva osamostaljivanja, ali i prava prijateljstva i ljude koji ostaju uz vas do kraja života. Međutim, ima i onih težih stvari, onih na koje se teško priviknete, jer se nađete u određenim situacijama po prvi put, ne znate kako da reagujete ili kojim putem da krenete. Iz tog razloga smo izdvojili neke savete koji će sigurno pomoći svim brucošima koji zbog studiranja dolaze u Beograd.\nSveža pastrmka, mladi krompir, pasulj, bečka, salata, voće - sve se to može naći na meniju studenske menze.


19.05.2009., 14:35 #1\nBANJALUKA - Sedište Direkcije za civilno vazduhoplovstvo BiH (BHDCA), koje se nalazi u iznajmljenim prostorijama u Sarajevu, od 1. jula treba da bude u Banjaluci. Direkcija za civilno vazduhoplovstvo BiH raspisala je 8. juna javni poziv za iznajmljivanje nameštenih kancelarijskih prostorija.\nOva „selidba“ je posledica Zakona o vazduhoplovstvu BiH koji je nedavno usvojio parlament BiH. Direkcija za civilno vazduhoplovstvo imaće i dva regionalna centra - u Sarajevu i Mostaru.\n„U ovoj fazi ne možemo sa sigurnošću potvrditi tačan broj ljudi koji će preći da rade u Banjaluku, jer će određeni broj kadra ostati u Sarajevu, odnosno u Mostaru“, rečeno nam je u BHDCA. Međutim, kako saznajemo, u sedištu Direkcije u Banjaluci biće 83 radna mesta, dok će u Sarajevu raditi njih 12 i pet u Mostaru.\n- Što se tiče Banjaluke, mi smo svoje završili. Spremni smo za početak rada Direkcije za civilno vazduhoplovstvo. Preostalo je samo da bude bude izabran najpovoljniji ponuđač nameštenih prostorija za rad Direkcije - kaže direktor Republičke direkcije za civilno vazduhoplovstvo Damir Ćopić.\nIstovremeno, u Mostaru treba da počne sa radom Agencija za pružanje usluga u vazdušnoj plovidbi BiH koja će imati regionalne centre u Banjaluci i Sarajevu. Formiranje ove agencije je usporeno, jer još ne postoji oprema za njen rad, kao i odgovarajući kadar. U Direkciji za civilno vazduhoplovstvo nisu nam odgovorili koliko ljudi će raditi u ovoj agenciji, navodeći da je broj zaposlenih predviđen „okvirnim planom“.\n„Za sada je evidentno da će nedostajati manji broj specijalista za određene oblasti“, navodi se u pismenom odgovoru BHDCA u kojem nije precizirano koliko i kakvih sve specijalista će nedostajati.\nU Direkciji za civilno vazduhoplovstvo su dodali da će, u skladu sa tenderskim i ugovornim aktivnostima, veliki deo opreme za uspostavljanje rada Agencije će biti isporučen do kraja 2009. Iz ovog odgovora je nejasno da li će BiH u 2010. konačno početi da kontroliše svoj vazdušni prostor.\nUsluge kontrole vazdušnog prostora BiH su u nadležnosti Srbije i Hrvatske koje, umesto nas, zarađuju oko tridesetak miliona KM. Zbog kašnjenja početka rada agencije za pružanje usluga vazdušnoj plovidbi, procenjuje se da je ukupna šteta oko 100 miliona maraka. Izvor: Blic\nZar je moguće da se centri za kontrolu nalaze u 3 grada BiH? Još jedan korak ka razbijanju na tri dela, svaka čast\nPosle će biti lako preimenovati agencije u 3 državne, kada se Bosna raspadne na 3 dela...[/QUOTE]\n21.05.2009., 08:35 #2\n21.05.2009., 08:36 #3\n21.05.2009., 08:52 #4\nE super su linkovi


Selektor U21 tima BiH pozvao skoro sve igrače iz Premijer lige BiH » pressing.ba\nSelektor U21 tima BiH pozvao skoro sve igrače iz Premijer lige BiH\nMladi Zmajevi će u ponedjeljak 19. novembra u Zenici odigrati prijateljsku utakmicu protiv Azerbejdžana,\n08.11.2018 u 21:03\nZa ovaj susret Marinović je pozvao 23 igrača – vjerovatno 23 najbolja sa kojima BiH raspolaže a da su mlađi od 1998. godišta (osim Demirovića koji je u A reprezentaciji).\nMarinović je odabrao igrače koji ove sezone aktivno igraju za seniorske selekcije svojih klubova, a nastavio je i sa praksom davanja prilike igrača iz domaćeg prvenstva – pa čak 14 od 23 igrača igra u BiH (13 u Premijer ligi BiH, a jedan u Prvoj ligi RS).\nMarinović je ovim dao veliki podstrek svim mladim igračima u BiH, ali i motivisao trenere bh. klubova da forsiraju igrače mlađe od 21 godinu – što je neophodno za razvoj fudbala jedne države. Podsjećamo kako su preko mlade reprezentacije BiH inostrane transfere iz domaćeg prvenstva napravili Ćavar, Šerbečić, Menalo, Mihojević, Lončar…\nŠto se tiče utakmice protiv Azerbejdžana, naš selektor i njegovi saradnici će biti na “slatkim mukama” pri izboru defanzivne linije i veznog reda. Kovačević je standardan na golu Sarajeva ove sezone, njegovi saigrači iz odbrane, Pidro (lijevi bek), Mujakić (stoper) i Šabanović (desni bek) igraju prilično redovno i pružaju dobre partije za trenutnog lidera Premijer lige BiH.\nVedran Vrhovac (stoper) je jedan od najzapaženijih fudbalera u bh. šampionatu na svojoj poziciji, Amar Beganović (desni bek) igra odlično u dresu Slobode, a osamnaestogodišnji Jusuf Gazibegović (može igrati na obje bekovske pozicije) je jedan od najtalentovanijih fudbalera u akademiji Salzburga i trenutno je standardni član Lieferinga (takmiče se u drugoj austrijskoj ligi – vode se kao mladi tim Salzburga). Zanimljiva će biti i pozicija Jasmina Čelikovića, koji kvalitetno može igrati zadnjeg veznog, ali i stopera.\nU veznom redu bi trebala biti izuzetno jaka konkurencija. Marinović tu na raspolaganju ima Ćavara (igrao prethodne kvalifikacije za U21 BiH), Šabanadžovića, Hajdarevića (obojica Željezničar), Mustedanagića (Ružomberok), Danilovića (Borac), Boju (Mladost DK) te osamnaestogodišnjeg Brkića (Zvijezda 09).\nSvi navedeni imaju jako dobru minutažu u ovim kvalifikacijama.


utorak, 17. oktobar 2017. 18:02h\nRak dojke predstavlja vodeći uzrok obolevanja i umiranja od malignih bolesti u ženskoj populaciji širom sveta, pogađajući podjednako i razvijene i nerazvijene oblasti planete.\nPrema podacima Zavoda za javno zdravlje Pančevo, u Južnobanatskom okrugu, svake godine oko 170 žena oboli i 75 do 80 žena umre od ove bolesti Ilustracija\nPrema podacima Svetske zdravstvene organizacije, u svetu se godišnje registruje skoro 1.700.000 obolelih žena, dok od iste bolesti svake godine umre preko pola miliona njih.\nSrbija u ovom pogledu ne zaostaje za svetskim trendovima, pa je tako i u našoj zemlji rak dojke najčešći maligni tumor u ženskoj populaciji.\nRak dojke - epidemiološki podaci\nPrema podacima Zavoda za javno zdravlje Pančevo, u Južnobanatskom okrugu, svake godine oko 170 žena oboli i 75 do 80 žena umre od ove bolesti.\nOvom prilikom podsećamo da je oktobar mesec Međunarodni mesec borbe protiv raka dojke, neka u našoj zemlji i ove godine oktobar mesec bude posvećen unapređenju ranog otkrivanja raka dojke. Ukoliko niste u prethodne dve godine uradili mamografiju, a imate između 50 i 69 godina podsećamo Vas da to učinite.\nOktobar se, kao Međunarodni mesec borbe protiv raka dojke, obeležava širom sveta, kako bi se skrenula pažnja na visoku rasprostranjenost ovog oboljenja i da bi se podigla svest, pre svega opšte javnosti, o značaju prevencije i ranog otkrivanja. Tako se pruža mogućnost za pravovremeno započinjanje lečenja i povećavavaju šanse za trajno izlečenje, naročito kada se uzme u obzir značajan napredak koji je u pogledu tretmana ove bolesti ostvaren prethodnih nekoliko decenija.\nVisoka učestalost obolevanja od raka dojke mora se u izvesnoj meri pripisati činjenici da do danas nisu otkriveni ili do kraja razjašnjeni svi uzroci njegovog nastanka, pa su dometi primarne prevencije, u tom smislu, limitirani. Imajući tu vrstu ograničenja u vidu, kao jedino dokazano efikasno rešenje za smanjenje stope umiranja od ove bolesti, nameće se njeno rano otkrivanje, odnosno sekundarna prevencija. Upravo s tim ciljem, Svetska zdravstvena organizacija kreira, promoviše i podržava nacionalne programe za kontrolu karcinoma dojke.\nPrateći preporuke Svetske zdravstvene organizacije i iskustva evropskih zemalja u sprovođenju populacionih skrining programa, u Republici Srbiji je u decembru 2012. godine započet program organizovanog skrininga raka dojke koji ima za cilj smanjenje smrtnosti i unapređenje kvaliteta života žena obolelih od ove bolesti.\nNa teritoriji Republike Srbije u ovom momentu organizovani skrining raka dojke se sprovodi na teritoriji 36 opština (na kojima živi više od 600.000 žena ciljne popualcije).\nOtkrivanjem raka dojke u ranoj fazi bolesti stvara se mogućnost za njegovo efikasno lečenje - pravovremenom primenom odgovarajuće savremene terapije i daljim kontinuiranim tretmanom, moguće je spasiti puno života i značajno unaprediti kvalitet života obolelih žena. Tokom meseca oktobra, apel se upućuje, pre svega, opštoj javnosti, sa ciljem podizanja svesti žena o značaju ranog otkrivanja karcinoma dojke i važnosti svih nivoa prevencije, ali i stručnoj javnosti i donosiocima odluka na svim nivoima, u cilju pružanja podrške jačanju kapaciteta zdravstvenih ustanova kako bi sprovođenje programa skrininga raka dojke bilo što uspešnije i kako bi vodilo ka željenim pozitivnim išodima po zdravlje.\noktobar mesec borbe protiv raka\nDo 27. oktobra žene mogu da urade mamografiju bez uputa i zakazivanja


Kadetkinje ostvarile pobjedu, juniorke | Trebinje Live\nŽKK TREBINJE 03 – Kadetkinje ostvarile pobjedu, juniorke zabilježile prvi poraz\nTREBINJELIVE 02. 05. 2017. - 23:04h\nEkipa ŽKK „Trebinje 03“ sa gostovanja prvenstva Lige mladih BiH vraća se sa polovičnim uspjehom, jer su kadetkinje U-16 pobijedile u Zenici ŽKK „Kengur“ rezultatom 63:69, dok su juniorke U-18 izgubile u Sarajevu od ŽKK „Play off Ultra“ rezultatom 72:66.\nKadetkinje su pobijedile neugodnu ekipu „Kengura“ sa šest koševa razlike 63:69 ( 13:18, 16:13, 15:20, 19:18).\nU prvih sedam minuta na parketu je viđena izjednačena borba, ali od rezultata 8:8 gošće su zaigrale bolje i prvu četvrtinu su dobile u svoju korist 13:18.\nU drugoj četvrtini nastavlja se dobrta igra Trebinjki, ali u zadnje dvije minute domaće igračice smanjuju na 29:31 i sa tim rezultatom završeno je prvo poluvrijeme.\nNa početku treće četvrtine domaće igračice su izjednačile rezultat na 31:31 i od tada pa sve do kraja meča igračice trenera Milorada Nadaždina nalaze se u vođstvu, a najveće je bilo u 32. minutu – 44:57.\nDo kraja utakmice Zeničanke su uspjele samo da smanje razliku na konačnih 63:69.\nNa ovoj utakmici Marija Kešeljević je postigla tripl-dabl – 21 koš, po 12 skokova i asistencija, i sa Škrivan i Papovič provela je svih 40 minuta na parketu.\nU-16 ŽKK „Trebinje 03“: Kešeljević 21, Mrdić 2, Miletić 4, J.Vučinić, Tomašević 14, A. Jokanović, Radovanović, Škrivan 19, Papović 9, Daković, T.Vučinić.\nU Sarajevu su juniorke doživjele doživjele prvi poraz od ekipe ŽKK „Plaj off Ultra“ 72:66 (10:18, 28:14, 22:19, 12:15).\nTrebinjke su dobro otvorile utakmicu i tokom prvih deset minuta konstantno su bile u vođstvu i završile ovu četvrtinu sa prednošću 10:18.\nU drugoj četvrtini nastavile su sa dobrom igrom i u 14. minutu dolaze do najvećeg vođstva 14:24.\nNakon ovoga, došlo je do pada u igri gošći pa se malo po malo topi njihova prednost, tako da u 18. minutu Sarajke prvi put dolaze u vođstvo 31:30, da bi do kraja prvog poluvremena i povećale prednost na 38:32.\nU drugom poluvremenu domaće igračice igraju dobro i u 27. minutu vode sa najvećom razlikom od 16 koševa – 57:41, ali do kraja četvrtine gošće su smanjile na 60:51.\nU zadnjoj četvrtini Trebinjke su stigle na 66:64, ali do kraja utakmice su Sarajke sigurnije i dolašle su do pobjede 72:66.\nNa ovoj utakmici Kešeljević je igrala 40 minuta i postigla dabl-dabl učinak – 14 koševa i 11 skokova.\nU-18 ŽKK „Trebinje 03“: Kešeljević 14, Ambulija, Ninković, Milanović 7, Tomašević, I. Jokanović 20, Šapurić, Gordić, Šukić 16, Putica, Papović 6, Škrivan 3.\nTrener ŽKK „Trebinje 03“ nakon odigranih utakmica izrazio je žal za izgubljenom utakmicom u Sarajevu.\n„Mogli smo doći i do pobjede protiv Sarajki, ali nadam se da su moje djevojke iz ovog poraza izvukle pouku i u nastavku prvenstva očekujem dobre rezultate“, rekao je Nadaždin.


Radna sveska Dnevnik sreće\nRadna sveska "Dnevnik sreće" je dopuna knjizi Slavice Squire "Nećete PRONAĆI MIR dok ne postanete zahvalni", koja će vam pomoći da u svoju svakodnevnu rutinu uvedete naučno dokazano jednu od najkorisnijih navika za sebe - negovanje zahvalnosti. Sveska je lagana i prelepo dizajnirana, odštampana na kvalitetnom papiru, te vam olakšava svakodnevni rad i čini ga privlačnim.\n299,00 RSDDodaj u korpu\nOsnovna ideja je vrlo jednostavna: svake večeri pre spavanja uzmite ovaj dnevnik sreće i olovku i odgovorite na pitanja koja vas vode kroz jedan predivan proces pred san.\nNaučno je dokazano da ljudi koji svakodnevno beleže sve na čemu su zahvalni, imaju bolji san, snažniji imunitet, osećaj zadovoljstva i ispunjenosti, a to važi čak i za mališane. Obezbedite najbližima i sebi divnu energiju zahvalnosti i mira pred san i pružite im podršku da postanu uspešni, zahvalni i srećni ljudi uz ovaj neprocenjivi alat.\nPročitajte i Slavicinu knjigu „Nećete PRONAĆI MIR dok ne postanete zahvalni“ u kojoj se detaljno opisuju benefiti koje zahvalnost ima u našim životima i učinite da svaki dan započinjete zadovoljni i optimistični, a završavate ispunjeni osećajem mira i sreće.\n" Posledica smo onoga što smo u prošlosti mislili i radili, a postaćemo ono što danas mislimo i radimo. Danas kreiramo svoju budućnost svakom mišlju i delom. "


Vesti online / Sport / Fudbal / PLS: Mladost iz Lučana sve bliža Superligi\nSve je izvesnije da će se Superliga Srbije ponovo igrati u Lučanima. Naime, posle mečeva 18. kola Prve lige Srbije tim Neška Milovanovića se učvrstio na čelnoj poziciji, pošto je savladao do ovog kola drugoplasiranu Slogu iz Petrovca na Mlavi sa 1:0 na svom stadionu. Gol je postigao Predrag Živadinović u 14. minutu.\nTo je iskoristio Metalac iz Gornjeg Milanovca, pobedivši Proleter u Novom Sadu, takođe sa 1:0, pa je izbio na drugu poziciju, ali ima osam bodova manje od Mladosti, 11 kola pre kraja prvenstva.\nOsim pomenutih za plasman u Superligu do kraja prvenstva trebalo bi da se bore trećeplasirana Sloga iz Kraljeva (danas pobedila kod kuće BSK iz Borče sa čak 4:1), Sloga iz Petrovca na Mlavi, Bežanija, ali i beogradski Sinđelić koji je uspeo da svalada Borac u Čačku sa 2:1. Podsetimo, u Superligu ulaze dve prvoplasirane ekipe, dok treća ide u baraž, gde će se sastati sa timom koji u Superligi završi na 14. mestu.\nPrva liga Srbije - 18. kolo\nTeleoptik - Jedinstvo Putevi 2:0 (Minić 38, Ljujić 84 penal), Sloga Kraljevo - BSK Borča 4:1 (Janićijević 5, Antonijević 16, Obuobi 17, Jovanović 76 - Filipović 47),\nBorac Čačak - Sinđelić 1:2 (Zoćević 36 - Branko Mihajlović 20, 38), Smederevo - Bežanija 2:4 (Gegić 48, Lukić 50 penal - Rakić 24, Matović 28, Jakšić 66, Miljković 90), Mladost Lučani - Sloga Petrovac na Mlavi 1:0 (Živadinović 14), Radnik Surdulica - Timok 1:1 (Jovanović 50 - Simić 45), Dolina - Inđija 3:2 (Dobrić 24, Matić 25, Cvetković 30 - Lemajić 31, Jović 48), Proleter NS - Metalac GM 0:1 (\nTABELA: Mladost Lučani 39, Metalac 31, Sloga Kraljevo 30, Sloga Petrovac na Mlavi 29, Bežanija 28, Teleoptik 25, Sinđelić 25, Borac Čačak 25, Proleter NS 23, Smederevo 23, Jedinstvo Putevi 23, Timok 23, Radnik Surdulica 22, BSK Borča 20, Dolina 17, Inđija 14.


KOMIČNA REAKCIJA STAŠE KOŠARCA: “Mladi odlaze iz RS-a?! Potpuno je jasno da je to stav Bakira Izetbegovića”!\nDate: Januar 27, 2018Author: Admin1 0 Komentari\nKomentirajući upozorenja iz Saveza za promjene da mladi odlaze iz RS-a, Košarac je rekao da je potpuno jasno da je “to stav Bakira Izetbegovića i međunarodne zajednice i da takozvani Savez za promjene pokušava da pokaže kako je loše stanje prikrivajući opšti haos institucija na nivou Federacije i opšti haos na nivou institucija BiH”.\nČlan Predsjedništva SNSD-a Staša Košarac izjavio je da građani RS ne trebaju obraćati pažnju na to šta govore oni kojima diktira lider SDA Bakir Izetbegović i da “takozvani Savez za promjene dezinformiše javnost Republike Srpske”.\n“Postoje određeni problemi kada je u pitanju zapošljavanje, ali potpuno je evidentno da su strukture vlasti okupljene oko SNSD-a i koalicionih partnera, Socijalističke partije i Demokratskog narodnog saveza uradile veoma puno kada je u pitanju sam sistem zapošljavanja. Takođe, Vlada Republike Srpske na čelu sa SNSD-om uvela je model stambenog zbrinjavanja mladih bračnih parova tako da je vidljivo da se stimuliše ta vrsta odnosa prema mladima”, rekao je Košarac novinarima u Višegradu.\nOn je naglasio da je jedan od takvih subjekata i preduzeće “Hidroelektrane /HE/ na Drini”, te da je zaposlen veliki broj mladih ljudi koji daju doprinos razvoju ove zajednice.\nKošarac je dodao da je “HE na Drini” pokazala da je jedno od preduzeća koje ima najviši stepen socijalne odgovornosti prema mladim ljudima i da će uz adekvatno rukovodstvo koje trenutno jeste na čelu, voditi računa o tome i činiti napore da se i dalje afirmiše zapošljavanje mladih.\nPrethodna Previous post: SDA UZVRATILA NA NAPAD SDP-a: “Nikšić je u paničnom strahu zbog istrage kriminalne privatizacije Krivaje”!\nSljedeća Next post: VLASNIK “BINGA” UDAJE DVIJE KĆERKE: Jedan zet je Branković mlađi, a drugi sin poznatog…


26-06-2016 15:09 Izdvojeno Svet Region Video\nOmladinci inicijative „Sloboda traži ljude“ izveli su u Podgorici akciju „Zasviraj ako je Milo lopov“. Oni su na raskrsnicama crnogorske prestonice istakli transparent sa takvom porukom.\nPodgorica trubi Milo lopoveby wpnewscms Izvor: Oslobođenje / Pravda\nDSS i Dveri na Kongresu Jedinstvene Rusije\nCane: Čeda je lopov i reketaš, bitanga je slagao da mu pretim smrću!\nMILIĆKA ODGOVORILA SERVERU: Vučić je taj koji otvara vrata Rusima!\n(NE)MOGUĆE: Građanski rat u Velikoj Britaniji - na pragu nove Ukrajine!\nLIHTOVA APELUJE: Srbiji mesto u Evropskoj Uniji!


15 Maj 2017 - 15:29 Sport Link\nNedeljni dan na reliju Vrnjačka banja doneo je dosta uzbuđenja, ali suštinski bitnih promena u plasmanu nije bilo. Vladica Rabrenović je rutinski odradio oba prolaska specijalom Lunetova česma i bez problema osigurao pobedu na otvaranju sezone.\nDaleko neizvesnije bilo je u borbi za drugo mesto generale i pobedu u klasi četiri. Nenad Vićentić je silovito krenuo u napad na Aleksandra Dučića, ali ga je jedna greška umalo koštala izletanja priv velikoj brzini, pa je Dučić svoju prenost od 15, 1 sekunde uvećao za još dve desetinke. Na poslednjem prolazu Vićentić je daleko brži, ali 11 „skinutih“ sekundi bilo je dovoljno samo za žal za propuštenim tokom prvog dana i pogrešne taktike s gumama.\nU klasi dva Tomo Nikitović je čuvao stečeno tokom prvog dana, a posao je bio u potpunosti završen kada je Luka Kotorčević odustao na pretposlednjem brzincu. U klasi jedan, koja se bodovala polovinom mogućih poena zbog malog broja posada, Zoran Milisavljević je sačuvao prednost nad Predragom Stefanovićem, kojeg je vremenska penalizacija od dva minuta tokom prvog dana definitivno koštala prve pobede u klasi.\nSledeći reli na programu je već 26. i 27. maja, kada se vozi III Zlatibor reli.


Nova prilika za odmrzavanje SSP-a\nTema: Nova prilika za odmrzavanje SSP-a\n25.05.2009., 17:54 #1\nNovi Sad, Beograd -- Prilika da se otvori pitanje odmrzavanja SSP-a biće na junskom zasedanju Unije, kaže direktorka Vladine kancelarije za pridruživanje EU Milica Delević.\nDelevićeva je danas rekla da se nada da će izveštaj glavnog tužioca Haškog tribunala Serža Bramerca o saradnji Srbije biti takav da će omogućiti odmrzavanje prelaznog trgovinskog sporazuma i početak procesa ratifikacije Sporazuma o stabilizaciji i pridruživanju.\nOna je, na radnom doručku Američke privredne komore, rekla da će ponovna prilika da se otvori pitanje odmrzavanja sporazuma sa Srbijom biti sednica Saveta ministara EU, u junu u Luksemburgu.\nPredstavljajući rezultate jednostrane primene Prelaznog sporazuma sa EU u prva tri meseca, Delevićeva je navela da su, ono što najviše interesuje građane, gubici carine 17 miliona evra, što je manje nego što je bilo planirano u početku.\nIzveštaj o vizama još nije stigao\nVlada Srbije nije dobila izveštaj Evropske komisije o viznoj liberalizaciji, izjavila je direktorka vladine Kancelarije za evropske integracije Milica Delević.\nOna je na sastanku Američke privredne komore u Srbiji rekla da će danas početi razgovori o ukidanju viza zemalja članica Unije i stručnjaka Evropske komisije.\n"Informaciju koja je došla do nas prošle nedelje da je Srbija ispunila skoro sve uslove ne bih nazvala negativnom", rekla je Milica Delević.\nOna je navela da će se predstavnici Srbija truditi da u razgovoru sa Evropskom komsijiom utvrde koje je još kriterijume potrebno da ispunimo za ukidanje viza.\nLiberalizacija tek na proleće 2010?\nDa bi Evropska komisija odlučila da napiše predlog za viznu liberalizaciju sa Srbijom biće potreban još jedan izveštaj eksperata EK, piše novosadski "Dnevnik".\nKako saznaje "Dnevnik" iz različitih diplomatskih izvora u Briselu, taj izveštaj bi mogao da usledi krajem jula, ili, što je još verovatnije, u septembru.\nPrvi komentari ministara unutrašnjih poslova u zemljama članicama EU na izveštaj Evropske komisije bili su vrlo precizni: Srbija je napravila napredak, ali još nije zadovoljila sve uslove.\nBlizu smo cilja, ali je potreban dodatni napor srpskih vlasti, kaže za "Dnevnik" ekspert za viznu liberalizaciju u EU koji je želeo da ostane anoniman.\nIpak, ovaj izvor kaže da šanse da u prvoj polovini 2010. godine građani Srbije konačno krenu bez viza u EU nisu kompromitovane.\nSledeća dva-tri meseca nikako ne treba gledati kao zakašnjenje ili izgubljeno vreme, naprotiv, prenosi list.\nTo je prilika da Srbija odradi dobro preostali deo posla, tako da procedura, kada Komisija napiše predlog za stavljanje na pozitivnu šengensku listu, ide brzo i glatko i tu se može nadoknaditi vreme koje će biti potrošeno za dodatne provere.\nSve i da predlog bude napisan u septembru ili oktobru, vizna liberalizacija bi mogla da stupi na snagu na proleće 2010. godine, naveo je sagovornik "Dnevnika".\nKako saznaje "Dnevnik", Nemačka je poslala signal Evropskoj komisiji i vlastima u Beogradu da Berlin neće blokirati viznu liberalizaciju, ali da će insistirati na ispunjavanju uslova iz mape puta i da o ispunjavanju tih uslova ne može biti političkih pregovora.\nMinistar spoljnih poslova Frank Valter Štajnmajer je precizirao da nije ispravno tumačiti insistiranje Nemačke na ispunjavanju uslova iz mape puta za viznu liberalizaciju kao želju Berlina da se ona blokira.\nTo nije tačno i to je preneto i EK i vlastima u Beogradu, kaže za "Dnevnik" diplomatski izvor u Berlinu.\nDruga dobra vest za Srbiju je da je među državama članicama EU samo Belgija ostala tvrdokorna na traženju pismenih garancija da će administrativne prepreke biti rigorozne za lica koja imaju prebavalište na Kosovu.\nI Nemačka je u tom smislu pružila ruku ka Srbiji odustajući od pismenih garancija, zadovoljavajući se da nova zakonodavna rešenja omogućavaju administrativno otežavanje za dobijanja biometrijskog pasoša i usmenim garancijama vlasti u Beogradu da će interpretirati što strože te zakonske i podzakonske akte, rekao je taj sagovornik.


ISTRAŽIVANJE KOJE JE ŠOKIRALO REGION: Srbi najviše mrze Hrvate, ali ovaj narod nas PREZIRE mnogo više od njih! - Politika ekspres\nISTRAŽIVANJE KOJE JE ŠOKIRALO REGION: Srbi najviše mrze Hrvate, ali ovaj narod nas PREZIRE mnogo više od njih!\nSkoro polovina Srba ne voli Hrvate, a trećina populacije ima negativno mišljenje o Albancima, dok, s druge strane, čak dve trećine stanovnika Albanije ima loše mišljenje o Srbima. Ipak, istraživanja pokazuju da u stvarnosti samo petina naših građana zaista poznaje nekog Albanca i svega šest odsto građana Albanije lično poznaje Srbe.\nNajnovije istraživanje agencije Faktor plus i novinske agencije Tanjug, obavljeno u avgustu ove godine na 1.000 građana Srbije i isto toliko građana Albanije, pokazalo je da 45 odsto Srba ne voli Hrvate, a 33 odsto naših građana ima negativno mišljenje o Albancima. Srbi su sa 68 odsto ubedljivo najnevoljeniji kod Albanaca, dok nas slede Crnogorci sa 13 odsto.\nDirektor agencije za ispitivanje javnog mnjenja Faktor plus Vladimir Pejić smatra da postoje tri problematične tačke u ovim odnosima: istorijske, religijske i kulturološke razlike, problem Kosova i Metohije, te stereotipi koji vladaju.\n- Srbi i Albanci misle jedni za druge da su agresivni i da u njihovim mišljenjima dominiraju stereotipi, međutim, oni su jedni kod drugih prepoznali i neke druge dobre osobine. Trećina građana Srbije smatra da su Albanci lojalni i vredni. Kada je reč o negativnim kvalifikacijama, ima dosta toga što nije lepo ni čuti, a utemeljeno je na predrasudama. Visok procenat građana u obe zemlje smatra da smo jedni kod drugih dobrodošli kao gosti, ali da nema prostora za suživot. Ipak, više od polovine ispitanih smatra da bi dva naroda mogla da rade zajedno. Polovina Srba i Albanaca smatra da između ova dva naroda nema nikakvih sličnosti - naveo je Pejić i dodao da su ljudi u regionu željni stabilnosti.\nPrema njegovim rečima, političari nisu prepoznati kao neko ko doprinosi rešavanju problema i često su obeleženi kao negativci.\n- I pored toga što ovo nije u potpunosti tačno, političari bi mnogo više morali da vode računa šta govore i da se potrude da poprave odnose. Veliku ulogu u odnosu Srba i Albanaca imaju i velesile, kao što su Rusija, SAD i EU. Takođe, Kosovo mnogo više opterećuje građane Srbije nego Albanije - kazao je Pejić. Poverenica za zaštitu ravnopravnosti Brankica Janković ocenila je da Albance i Srbe najviše interesuje ekonomska i politička stabilnost, ali i da dele želju za promenom. Ona je ukazala na negativnu percepciju koja postoji između dva naroda i doživljaj da smo jedni drugima najveći neprijatelji, čemu su i političari dosta doprineli.\nNajviše volimo Grke i Crnogorce\n- Kada je reč o pozitivnim mišljenjima, građani Srbije najviše vole Grke (43 odsto), a Albanci Italijane (46). Kod građana Srbije slede Crnogorci i Makedonci, za koje se opredelilo 20, odnosno 18 odsto, a kod Albanaca Grci sa 22 procenta, pa onda Crnogorci sa 16 odsto pozitivnih odgovora - rezultati su prvog komparativnog ispitivanja javnog mnjenja u dve zemlje na temu "Odnos srpskog i albanskog naroda, perspektiva tog odnosa, tačke sporenja, mogućnosti i polja saradnje", koje je sprovedeno uz podršku ambasade Norveške.


U službenoj posjeti Gradu Visoko boravio je direktor Agencije za državnu službu FBiH Refik Begić koji je sa gradonačelnicom Amrom Babić razgovarao o realiziranim i planiranim aktivnostima, posebno u dijelu koji se odnosi na punu funkcionalnost sistema upravljanja ljudskim resursima u organima državne službe u Federaciji Bosne i Hercegovine.\nOva aktivnost je prepoznata kao prioritetna od strane ključnih institucija koje evaluiraju proces implementacije politike upravljanja ljudskim resursima i njihovu usklađenost sa standardima evropskog upravnog prostora.\nDirektor Begić je ocijenio Grad Visoko kao perspektivnu sredinu u kojoj gradska administracija na čelu sa gradonačelnicom Babić svakodnevno nastoji da svojim radom, znanjem i dužnostima odgovori na potrebe korisnika i kreira povoljniji životni ambijent za sve građane.\nGradonačelnica Babić je predstavila sve izazove sa kojima se administracija suočava s ciljem unapređenja rada državnih službenika i namještenika, kao i pružanja boljih usluga. Opredjeljenje Grada Visoko je modernija, kompetentnija, transparentnija, efikasnija i odgovornija Gradska uprava koja će pozitivno odgovoriti potrebama naših građana.\nOva posjeta rezultirala je dogovorom o međusobnoj saradnji Grada Visoko i Agencije za državnu službu FBiH na reformskim procesima u oblasti funkcionalnosti ljudskih resursa i usavršavanja državnih službenika.\nUkupno posjeta 1979979


M. D. 24. marta 2017. 08:43\nHalid Masud, koji je u sredu pregazio tri osobe na Vestminsterskom mostu i usmrtio noževima policajca ispred zgrade britanskog parlamenta, da bi ga zatim policajci upucali i ubili, rođen je kao Ejdrijen Elms, objavio je Bi-Bi-Si (BBC).\nMasud (52) je bio poznat po „brojnim pseudonimima“ i živeo je u Zapadnom Midlendsu, engleskom okrugu u kome se nalazi i grad Birmingem, gde je policija izvršila raciju tokom noći između srede i četvrtka, preneo je AFP.\nBi-Bi-Si navodi da se veruje da je sat vremena nakon što je iznajmio „hjundai“ kontaktirao kompaniju i rekao im da mu automobil više nije potreban. Šta se dalje dešavalo do trenutka kada se odvezao do Vestminsterskog mosta gde je uleteo medu pešake, nije poznato.\nU napadu na Vestminsterskom mostu i ispred zgrade britanskog parlamenta ubijene su četiri osobe, uključujući napadača, dok je 40 ranjeno. Britanska premijerka Tereza Mej rekla je ranije da je policiji poznat identitet napadača, ali da zbog istrage još ne može da ga objavi. Ona je dodala i da je napadač bio pod istragom obaveštajnih službi pre nekoliko godina, zbog dovođenja u vezu sa ekstremistima, ali da su ga službe smatrale „nebitnom figurom“.\nU okviru istrage, policija je tokom dana izvršila nekoliko racija, najpre u Birmingemu, a zatim i u drugim delovima Londona i Britanije, pri čemu je uhapšeno osam osoba. U istragu je, pored britanske policije, uključena i obaveštajna agencija MI5.


3 činjenice o novoj Elie Saab kolekciji - GRAZIA Srbija\nUprkos svemu, Elie Saab je odlučio da ne napusti prezentaciju nove kolekcije mode, posvetivši je svom voljenom gradu. Sastavili smo nekoliko zanimljivih činjenica o ovoj kultnoj kolekciji za brend.\nBejrut je uvek zauzimao posebno mesto u životu Elie Saaba, koji je više puta apelovao na njegovu opuštenu mediteransku atmosferu, divio se njegovoj arhitekturi i prirodi. U novoj modnoj kolekciji, dizajner čak naziva grad svojom muzom, pozajmljujući paletu njegovih zalazaka sunca, umirujuće linije njegovih voda i pokušavajući da uz pomoć odeće prenese njegove opojne mirise jasmina.\nUprkos činjenici da je kolekcija posvećena određenom mestu - Bejrutu, postoji i mesto za snove. Elie Saab kaže da je želeo da ljudima da nadu, da ih uroni u svet bajki, koji će pomoći da se smire i shvate da će sve biti u redu.\nOvom kolekcijom Elie Saab podstiče sve da uspore i to, između ostalog, izražava kroz ogromnu količinu ručnog rada koji je uvek bio obeležje brenda. Međutim, ovog puta dizajner je izazvao sebe, ukrašavajući svaku haljinu najdelikatnijim vezom, obimnim aplikacijama ili prozračnim perjem.


Tribina - Kulturni centri dostupni svima: Kako (se) samoorganizujemo u novim prostorima kulture? - Nezavisna kulturna scena Srbije\nU utorak 14. novembra od 19 sati u prostoru Kleine house u Subotici biće održan prvi od tri javna razgovora o tome kakvu ulogu danas imaju kulturni centri i šta za naše zajednice oni znače. Pokušaćemo da odgonetnemo da li je njihova inicijalna forma prevaziđena i kako je vidimo u kontekstu savremenog stvaralaštva, potreba publike i samoorganizovanja. Osnivani sa progresivnom idejom decentralizacije kulture danas su često na margini kulturnog života, a pitanje je i da li uopšte ispunjavaju svoju osnovnu funkciju. Zamišljeni kao mesta edukacije, razvoja publike, susreta lokalnih produkcija, razmene i upoznavanja – poslednjih nekoliko godina ovi prostori često su udaljeni od svoje publike. Time postaju sale kojima se menja namena ili se retko koriste, u većini slučajeva zaviseći od agilnosti pojedinaca. Isto tako, u nedostatku jasne programske politike, svedoci smo da kulturni centri bivaju sve lakša meta stranačke politike. Prvobitno napravljeni kako bi kultura, a posebno savremeno stvaralaštvo i amaterizam bili dostupniji svima, sada se zatvaraju, često bez pokušaja modelske rekonstrukcije, već samo pod izgovorom ekonomske uštede.\nU cilju osnaživanja lokalnih samoorganizovanih prostora i kreiranja regionalne mreže koja bi služila razmeni znanja, iskustava i resursa ovi razgovori su uvod u konferenciju PROSTORI KULTURE: (samo)organizovanje i (naše) mogućnosti, koja će se održati u Beogradu 24. i 25. novembra u Magacinu u Kraljevića Marka 4, na kojoj ćemo pokušati da struktuiramo inicijativu i pokrenemo zajednički prostor za delovanje i javno zagovaranje u ovom polju.


ANA TRIŠIĆ BABIĆ: Pozicija BiH, Srbije i Moldavije u odnosu na NATO neizmjenjena u deklaraciji | Banjaluka.net\nSavjetnica srpskog člana i predsjedavajućeg Predsjedništva BiH Ana Trišić Babić izjavila je Srni da je na današnjem Samitu Procesa saradnje u jugoistočnoj Evropi u Antaliji usvojena deklaracije u kojoj je pružena podrška evropskoj perspektivi regiona i potvrđeno opredjeljenje učesnica SEECP-a za saradnju sa NATO savezom.\n– Naravno da nikakva obaveza ka pristupanju u NATO nije preuzeta. To ne bi bilo ni moguće pored učesnica SEECP koje nisu opredjeljene za članstvo, kao što su: Srbija, Moldavija i BiH, ali svi zajedno su opredjeljeni za saradnju sa Alijansom. To je pozicija koju je BiH formalno verifikovala usvajanjem Programa reformi – istakla je Babićeva.\n– Članice SEECP-a su: Turska, Grčka, Bugarska, Rumuniji, Moldavija, Hrvatska, Srbija, Albanija, BiH, Sjeverna Makedonija, Crna Gora i samoproglašeno Kosovo, a zbog zemalja koje nemaju aspiracije prema NATO zato i piše evropske integracije, a evroatlantske su za one koje su već članice NATO – rekla je Babićeva za Srnu.\n– Nikakav potpis na bilo kakav dokument o integraciji BiH u NATO Milorad Dodik nikad nije potpisao, pa ni na današnjem zasjedanju SEECEP-a u Turskoj. Očigledno je da su mediji iz FBiH, koji su objavili ovu notornu laž, po ko zna koji put pokazali da kod njih istina curi kao voda kroz rešeto te da su majstori neistina i pamfleta – naglasili su u Kabinetu srpskog člana i predsjedavajućeg Predsjedništva BiH.


Grad Beograd: Traži se najbolja ideja za Avalu | Nova Ekonomija\nGrad Beograd: Traži se najbolja ideja za Avalu\nFoto: Wikipedia/ Djidash\nU toku je konkurs čiji je cilj dizajniranje urbane šume na Avali i u njemu mogu da učestvuju svi građani bez obzira čime se bave, preneo je portal Srbijašuma, javnog preduzeće koje partner Grada Beograda u tom poslu.\n“Pozivamo zainteresovane da daju doprinos u kreiranju budućeg izgleda Avale i Šuplje stene, tako što će izložiti svoje ideje o unapređenju ovog područja, izgradnji novih sportskih terena, postavljanju mobilijara klupa, stolova, senika, određivanju mesta za miran odmor i meditaciju, trasiranje novih pešačkih ili biciklističkih staza. Ograničenja za kreativnost ne postoje”, kažu u sekretarijatu za zaštitu životne sredine.\nKonkurs "Najbolja ideja za Avalu" je raspisan u okviru projekta Evropske unije "URBforDAN" i navodi se da je Avala zaštićeno prirodno dobro i raj za sve one koji žele da budu blizu, a daleko od grada. Tamo opstaje više od 600 biljnih vrsta i utočište su našle brojne ptice i sisari, a prema poslednjim merenjima, Avala je visoka 506 metara, odavno je i jedna od glavnih destinacija turista.\nARHITEKTE: ŠUMA NA KOŠUTNJAKU MOGLA BI DA POSTANE TRAVA NA KROVU PODZEMNE GARAŽE\nDa učestvuju u konkursu pozvani su studenti Šumarskog fakulteta Univerziteta u Beogradu, katedre za pejzažnu arhitekturu i hortikulturu, ali i ostali sugrađani.\n"Ozelenjavanjem i regulisanjem površinskih voda Avale doprineće se otpornosti centralne zone grada na klimatske promene. Uspešnom primenom prirodom inspirisanih rešenja istovremeno bi se unapredio kvalitet životne sredine i podstakao strateški razvoj Beograda kao zdravog i zelenog grada", ističu u sekretarijatu za ekologiju.\nKonkurs je otvoren do 30. oktobra 2020. godine, što je i krajnji rok za podnošenje prijava, a rezultati će biti objavljeni 15. novembra.\nSVE POSECI IBETONIRAJ , to je u skladu sa aktuelnom politikom\nTo je lepa inicijativa i ako bude sprovedena doprineće uređenju i unapređenju tog raja nadomak grada. U isto vreme se ignoriše bespravna gradnja i tone betona koji se ovih dana sipa između Čarapićevog bresta i Majdana na KP koja je pravo korišćenja, bez table i dozvole u zelenoj zoni.


5 pitanja koja bi trebalo da pitate agenta za nekretnine pre kupovine stana - Vesti\nKupovina nekretnine, bilo da je prva ili deseta – sasvim je nevažno, nikada nije jednostavan i baš lak posao. Najpre je potrebno pronaći ono što vam je potrebno, u određenom delu grada, određenu kvadraturu, ispuniti sve želje u vezi sa samim izgledom nekretnine, spratnosti, a sve to opet uklopiti u ono najvažnije – finansijske mogućnosti. Ukoliko ste nekada sami prošli kroz sve ovo, bez stručne pomoći, onda je sasvim sigurno da znate da se radi o vrlo napornom, nimalo lakom poslu. Važno je da znate da pomoć postoji i da se nalazi u agencijama koje se bave prodajom i izdavanjem nekretnina.\nAgencije za nekretnine vam na ovaj način skraćuju vreme traženja nekretnine, stana, kuće ili poslovnog prostora. Samu pretragu zasnivaju na tome šta i kako želite, pa se u startu nekretnine izvan toga eliminišu. Ceo proces je daleko bezbedniji i sigurniji, jer agencije zbog svog poslovanja proveravaju nekretnine koje preuzimaju da izdaju ili prodaju, kao i pojedinosti u vezi sa vlasništvom. Najbolje od svega jeste da sve ono o čemu biste morali sami da brinete, agencija za nekretnine radi za vas i vi odlazite da vidite isključivo one koje ulaze u vaš uži izbor na osnovu zadatih kriterijuma prilikom odabira. Ali i uz sve to, trebalo bi da vaše interesovanje ide dublje, pa da postavite određena pitanja koja će vam pojasniti celu situaciju i sigurno olakšati kupovinu određenog stana ili kuće. Kada dođete do trenutka kupovine, poželjno je da ovih 5 pitanja postavite svom agentu.\nPogledajte sve oglase za stanove i kuće koje se prodaju ili izdaju:\nJedno od najčešćih spoticanja dogodi se upravo kada su mesečni troškovi u pitanju. U momentu kupovine ili iznajmljivanja, najveći broj ljudi zaboravi da zatraži informaciju o troškovima za električnu energiju, grejanje, vodu i slično, kao i o visini poreza koji je potrebno platiti. Nekada se dogodi da zbog određenih nedostataka, stan ima veću potrošnju električne energije, potrebu za pojačanim grejanjem, što i na mesečnom i na godišnjem nivou povećava finansijske izdatke.\nBW Quartet 3, četvrta zgrada u Park distriktu\nIzvanredna pozicija i atraktivno okruženje stanarima kompleksa BW Quartet pružaju izuzetne pogodnosti. Sadržaji Savskog parka za odmor i rekreaciju nalaze se preko puta nove ulice....


03/06/2018 12:56 Izdvojeno Srbija Politika\nOdbornike u Starom dvoru nakon izbora u prestonici Srbije imaće četiri liste, a tri povezuje ista stvar - jaki lideri i odsustvo stranačke ikonografije.\nSkupština grada (Foto: Jutjub)\nKako se često moglo čuti u javnosti, beogradski izbori bili su prvi posle nekoliko godina na kojima opozicija ima šansu. Ipak, već 45 minuta nakon zatvaranja birališta bilo je gotovo jasno da je tim Aleksandra Vučića pred još jednom ubedljivom pobedom i izborna noć je bez mnogo drame bila gotova već oko 23 časa.\nPrema podacima GIK, pobednička lista je osvojila 44,99 odsto glasova, a slede lista okupljena oko bivšeg gradonačelnika Dragana Đilasa sa 18,93 odsto, predsednik Opštine Novi Beograd Aleksandar Šapić sa 9,01 i koalicija SPS-JS sa 6,13 odsto.\nKada se ti procenti prevedu u ljude, lista oko Aleksandra Vučića osvojila je 366.000 glasova, lista oko Dragana Đilasa 154.000, za Aleksandra Šapića glasalo je 73.000 Beograđana, dok je koalicija SPS i JS privukla 50.000 glasača.\nOno što se može primetiti jeste odsustvo stranačkih kadrova, ali i motiva, kod tih lista, izuzev kod koalicije socijalista i Palme.\nKampanja naprednjaka se fokusirala na lidera stranke i predsednika Srbije Aleksandra Vučića i kandidaturu nestranačkih, javnih ličnosti iz različitih sfera javnog života, što se ispostavilo kao pobednička strategija. Računa o tome šta je tačno u fokusu vodilo se u svakom segmentu, od imena liste do bilborda, pa je tako puno ime stranke, ali i običan ispis "SNS", bilo nemoguće naći u bilo kom trenutku kampanje.\nBivši gradonačelnik i lider DS Dragan Đilas se nedavno vratio u politiku, a dobio je podršku uslovno rečeno "novajlija" na sceni, odnosno igrača koji nemaju jaku političku infrastrukturu - Pokreta slobodnih građana i Narodne partije. Teško je izračunati ko je koliko glasova doneo, s obzirom na pad u odnosu na predsedničke izbore gde su Saša Janković i Vuk Jeremić odvojeno uzeli oko 280.000 glasova u Beogradu, ali je jasno da je Đilasova lista pokupila glasove tzv. "građanskog Beograda". Na drugoj strani, dosadašnji stožer DS je dobio samo 2,5 odsto glasova.\nNa trećem mestu je Aleksandar Šapić, koji je apsolutno sam izneo svoju kampanju. Nije bilo čak ni "broja dva" u javnosti, a Šapić iza sebe nema stranku, niti mu je očigledno potrebna.\nDoktorand na Fakultetu političkih nauka Boban Stojanović za B92.net kaže da te četiri liste imaju dosta ličnosti - sve su izrazito liderske, a u šali kaže da čak i svi lideri imaju prezime od pet slova (Vučić, Đilas, Šapić, Dačić, Antić).\nKako kaže, Srpska napredna stranka je izašla sa nestranačkim ličnostima, nekoliko ljudi iz aktuelne gradske vlasti i Vučićem, ali "SNS jeste Vučić".\n“Liderske liste su prešle cenzus, svi drugi ne. Jedino SRS nije prešla cenzus, iako je Šešelj imao izrazito lidersku kampanju sa svojim imenom u nazivu liste. DJB i Dveri nisu imali lidera koji je sve nosio, DSS manje-više jeste, ali oni su odavno na margini“, ističe Stojanović.\nJedan od glavnih utisaka beogradskih izbora jeste i veliki pad Demokratske stranke koja je osvojila tek nešto više od 2%, a pre desetak godina imala je vlast u čitavoj zemlji, kao i više gradonačelnika Beograda među kojima su i Zoran Đinđić i Nenad Bogdanović.\n“DS ima solidnu infrastrukturu, ali verujem da u Beogradu imaju veći broj članova nego što su uzeli glasova. Očigledno je da je čak i njihovo članstvo podelilo glasove kod Đilasa i Šapića. DS ima ozbiljan identitetski problem. Đilas je tu stara priča, a očigledno je da je period njegove vladavine u Beogradu ostao u dobrom sećanju velikom broju birača. Taj period je nešto najbolje što je DS prikazala tokom svoje vladavine, rezultati to pokazuju“, ocenjuje Stojanović.\nPored Demokratske stranke na političkoj margini našli su se i SRS, LDP, kao i Beli bez pokreta "Samo jako" koji je samo godinu dana ranije na predsedničkim izborima privukao 340.000 glasova. Sa druge stranke, Inicijativa "Ne da(vi)mo Beograd" osvojila je sasvim solidnih 3,5% ako u obzir uzmemo to mogućnosti koje su imali u kampanji. Opet, reč je o incijativi, ne stranci (samo bez jakog lidera).\nImajući sve to u vidu, analitičar Đorđe Vukadinović je nakon objavljivanja rezultata za Prvu izjavio da beogradski izbori predstavljaju “kraj nekih lidera i kraj nekih stranaka“.\nKako kaže, u Srbiji će se u narednom periodu uspostaviti nova politička konstalacija.\nPročitajte OVDE gde će se ponoviti izbori zbog nepravilnosti i koja stranka ima šanse ovog puta?\nBakić: Beogradske teme zapostavljene na izborima.


Faktor | SIPA započela pretrese na području Sarajeva i Tešnja\nSIPA započela pretrese na području Sarajeva i Tešnja\n24.02.2022. / 09:53\nPolicijski službenici Državne agencije za istrage i zaštitu (SIPA) su danas u sklopu operativne akcije "Falš", na području Sarajeva i Tešnja, započeli pretrese jednog fizičkog i tri pravna lica, na šest lokacija.\nPretresi su vrše zbog postojanja osnova sumnje da su počinjena krivična djela krivotvorenje isprava, prevara u privrednom poslovanju i pranje novca u vezi sa kivičnim djelima stjecaj krivičnih djela i osnovi odgovornosti pravne osobe.\nAkcija se realizuje po nalogu Općinskog suda u Sarajevu i pod nadzorom Kantonalnog tužilaštva Kantona Sarajevo, a u saradnji s policijskim službenicima Ministarstva unutrašnjih poslova Kantona Sarajevo i Zeničko-dobojskog kantona, saopćila je SIPA.\nPretresi u Orašju\nNa seksualnoj eksploataciji maloljetnih muškaraca zaradili više od 150.000 eura


Prvi ponovljeni javni poziv za učešće u Programu sufinansiranja zapošljavanja djece šehida i poginulih boraca – JU Služba za zapošljavanje Tuzlanskog kantona\nPrvi ponovljeni javni poziv za učešće u Programu sufinansiranja zapošljavanja djece šehida i poginulih boraca\nObjavljen je Prvi ponovljeni javni poziv za učešće u Programu sufinansiranja zapošljavanja djece šehida i poginulih boraca.\nZa realizaciju Programa sufinansiranja zapošljavanja djece šehida i poginulih boraca predviđena su sredstva u iznosu od 275.000,00 KM, od kojih 175.000,00 KM osigurava Federalni zavod za zapošljavanje, a 100.000,00 KM Vlada Tuzlanskog kantona, Ministarstvo za boračka pitanja TK.\nRaspoloživa sredstva po ovom Pozivu su 37.400,00 KM.\nPored Prvog ponovoljenog javnog poziva, u nastavku je i Obrazac prijave poslodavca, te Kriteriji za bodovanje poslodavca.\nPonovljeni Javni poziv za učešće u Programu sufinansiranja zapošljavanja djece šehida i poginulih boraca\nOBRAZAC prijave poslodavca\nKriteriji za bodovanje poslodavca\nPrevious Post VI Program sufinansiranja obavljanja stručnog osposobljavanja bez zasnivanja radnog odnosa/volonterskog staža boraca i članova njihovih porodica-Liste kandidata


Objavio je poglavlje „Dečja urologija i genitalna hirurgija” u monografiji ”Dečja hirurgija”, prvoj na srpskom jeziku.\n2014. godine izabran za državnog sekretara Ministarstva zdravlja Republike Srbije. Imenovan za pomoćnika ministra zdravlja Republike Srbije za javno zdravlje tokom 2015. i 2016. godine.\n2015. godine bio predsednik komisije za polaganje stručnog ispita u Ministarstvu zdravlja republike Srbije\nRužičasti Grand Prix” grada Beograda (1983.) za prvu mikrohiruršku operaciju kod dece\nRUKOVOĐENJE I UČEŠĆE U NAUČNIM PROJEKTIMA; SARADNJA SA DRUGIM NAUČNIM INSTITUCIJAMA – MEĐUNARODNA SARADNJA\nTečno govori engleski i ruski jezik. Poznat je po svom humanitarnom radu, velikoj energiji i interesovanjima koja daleko prevazilaze profesiju kojom se bavi. U slobodno vreme bavi se pčelarstvom.\nViše iz ove kategorije Hernije kod dece »


Otvorena izložba posvećena Mileni Dravić - YU eco radio i Televizija\nNaslovna / Kultura / Otvorena izložba posvećena Mileni Dravić\nJasmina Tatic jul 18, 2018\tKultura Napiši komentar 62 Pregledi\nU okviru 25.Festivala evropskog filma Palić sinoć je u holu Otvorenog univerziteta otvorena izložba o Mileni Dravić.\nIzložbu posvećenu životu i stvaralaštvu Mileni Dravić, otvorila je Mira Banjac koja je sebe nazvala saputnikom Milenine velike karijere. Mira Banjac je otvarajući izložbu rekla da je to veliki put za kojim je ona štrapackala da bi doživela čast da bude u trenutku jedne apsolutne istorije.\nGovoreći o svojoj karijeri, Milena Dravić je istakla da je tokom karijere dobila mnogobrojne nagrade, ali da je za nju uvek bilo najvažnije unutarnje osećanje zadovoljstva, a ne sama činjenica da je dobila nagradu.\nMilena Dravić bila je u Savetu festivala 8 godina, a kako je juče istakla bila je to lavovska borba za festival, sa puno prepreka, ali ljudi koji su radili festival bili su puni entuzijazma i veoma uporni i rodio se festival koji je doživeo da se proglasi najboljim filmski festivalom u Evropi.\nPrethodna U Velikoj većnici održana sednica Odbora za finansije, republički budžet i kontrolu trošenja javnih sredstava\nSledeća YuEco popodne Oliver Tomić 18.07.2018.


RS uvodi taksu za obnovljivu energiju\nBANJALUKA – Potrošači električne energije u Republici Srpskoj najkasnije će od početka 2011. uz račune za struju da plaćaju i posebnu naknadu za obnovljive izvore energije (OIE).\nKoliko će ova naknada opteretiti stanovništvo i privredu još nije poznato, jer zaposleni u resornom ministarstvu trenutno izrađuju uredbu o proizvodnji i potrošnji energije iz OIE i kombinovanoj proizvodnji električne i toplotne energije. Istovremeno će Regulatorna komisija za energiju RS sačiniti pravilnik kojim će biti definisan način ostvarivanja podsticaja za korišćenje energije iz OIE, kvote podsticaja, vremenski period prava na podsticaj i visinu garantovane cene ili premije.\nPrimera radi, u FBiH potrošači od jula plaćaju naknadu za OIE, tako da domaćinstva plaćaju 0,0001 KM za svaki potrošeni kilovat struje. Za 100 potrošenih kilovata plaća se deset pfeniga. To nije veliko opterećenje, ali visina naknade biće veća iz godine u godinu, tako da će tamošnji potrošači 2020. godine uz račun od četrdesetak maraka za struju plaćati oko sedam, osam KM naknade za OIE.\nU Republici Srpskoj se pozivaju na Zakon o energetici kojim je definisano korišćenje obnovljivih izvora energije i efikasna proizvodnja kombinovane električne i toplotne energije. "Na osnovu zakona u toku je i izrada uredbe kojom će biti definisani indikativni ciljevi učešća energije iz obnovljivih izvora u bruto finalnoj potrošnji energije u RS po godinama do 2020", rekla nam je portparolka Ministarstva industrije i energetike Aleksandra Vukašinović. U roku od deset godina, 2020. godine, planirano je da energija iz obnovljivih izvora učestvuje sa 36 odsto u finalnoj potrošnji električne energije. Taj procenat u RS je 2005. godine, koja se uzima kao referentna godina, bio 36 odsto. U zemljama EU taj prosek pre pet godina iznosio je 8,5 odsto, a planiraju da 2020. energija iz OI učestvuje u potrošnji električne energije sa 20 odsto.\nAleksandar Jegdić iz Regulatorne komisije za električnu energiju RS, koja treba da izradi pravilnik o podsticanju proizvodnje iz OI u Srpskoj, kaže da direktiva EU o OIE ne obavezuje zemlje članice da koriste određenu šemu podrške proizvodnji energije iz OI, već zemlje same mogu da izaberu način koji više odgovara njenim specifičnostima. Najzastupljeniji načini podrške su: garantovana otkupna cena; zeleni sertifikati i obavezne količine i kvote; kombinovani sistemi podsticaja; pomoć kod investiranja i poreske olakšice.\nIskustva nekih evropskih zemalja, poput Nemačke, Španije i Austrije, pokazuju da su primenom garantovanog otkupa po unapred objavljenim i ugovorenim cenama postigle značajan napredak u proizvodnji električne energije iz OI. Zbog specifičnosti elektroenergetskog sistema i iskorišćenosti potencijala, i u RS biće primenjen ovaj model podsticaja. Podsticajne, garantovane otkupne cene biće određene za svaki vid obnovljivog izvora. U sklopu istraživanja potencijala alternativnih izvora energije i promocije OIE, resorno ministarstvo je uradilo određene studije. U saradnji sa vladom Španije urađena je studija o mogućnosti korišćenja i razvoja solarne energije i urađena su dva pilot projekta. Iz donacije vlade Nemačke urađena je studija o korišćenju vetropotencijala u RS, napravljen atlas vetrova. U okviru saradnje sa Asocijacijom evropskih regija urađena je studija o proceni potencijala biomase i mogućnosti proizvodnje toplotne i električne energije korišćenjem biomase. Predstavnici resornog ministarstva potpisali su više od stotinu ugovora o dodeli koncesija za izgradnju malih hidroelektrana sa koncesionarima. "Početak proizvodnje u tim HE je usporen zbog problema investiranja, priključaka na mrežu, izmena planova, administrativnih prepreka u opštinama…", tvrde u resornom ministarstvu.\nDva osnovna obnovljiva izvora energije u BiH su energija vode za proizvodnju električne energije i biomasa za proizvodnju toplotne energije. Hidropotencijal se iskorišćava uglavnom u velikim hidroelektranama, dok korišćenje biomase podrazumeva iskorišćavanje drveta kao čvrstog goriva u domaćinstvima i lokalnim kotlovnicama bez kontrole i granica. Strategijom razvoja energetike RS do 2030. predviđeni su ciljevi za razne vrste OIE u različitim scenarijama prema raspoloživim potencijalima malih HE, solarna, energija vetra, biomasa i geotermalna energija.


Biznis model Kanvas: Segmenti korisnika, ključne vrednosti, kanali i odnosi sa korisnicima – LocalPress\nBiznis model Kanvas: Segmenti korisnika, ključne vrednosti, kanali i odnosi sa korisnicima\nOvo je ključna sekcija Biznis model kanvasa. Ona treba da sadrži detaljne informacije o vašim segmentima korisnika – odnosno o vašim ciljnim grupama, kojima vaš biznis donosi neku vrstu vrednosti: proizvod (novi sadržaj/izveštaji ili sl.), uslugu (online pretplata, marketinške usluge, oglašavanje, itd.).\nValue proposition ili “Ključne vrednosti” kako bi glasio prevod na srpski jezik. Svakako ključni deo BMC-a, jer definiše vrednost koju vaš proizvod ili usluga donose korisniku.\nKanali su dodirne tačke koje imate sa vašim korisnicima. Putem njih vaš biznis isporučuje ključne vrednosti. Svaki segment korisnika (može da) ima specifičnu ključnu vrednost – analogno tome možete imati različite kanale kojima tu ključnu vrednost isporučujete odgovarajućem segmentu korisnika.


Grad Subotica je ove godine, treningom bezbedne vožnje bicikla sa decom uzrasta 12, 13, 14 i 15 godina na poligonu u dvorištu Osnovne škole „Kizur Ištvan“, obeležio Evropsku nedelju mobilnosti, manifestaciju koju je osnovala i čiji je pokrovitelj Evropska komisija. Ova manifestacija ima za cilj promociju održivih vidova saobraćaja (biciklizam, pešačenje).\nIzbor dece koja su učestvovala na poligonu je napravljen tako što je veći broj dece iz OŠ „Kizur Ištvan“ radio eliminacioni test znanja na temu bezbednosti saobraćaja. Obuku na poligonu vodili su pripadnici Ministarstva unutrašnjih poslova. Najbolji dečak i najbolja devojčica nagrađeni su za svoje znanje novim biciklom.\n„Svrha akcije nije samo i isključivo edukacija ove grupe mladih ljudi, već i apel svim učesnicima u saobraćaju, kako vozačima motornih vozila tako i drugima, posebno biciklistima, da se ponašaju što bezbednije. To podrazumeva da koriste osvetljenje na svojim biciklima, da se ponašaju predvidivo za druge učesnike u saobraćaju, da koriste tehnički ispravna vozila, da maksimalno fokusiraju svoju pažnju na okruženje i da ne koriste uređaje koji im smanjuju pažnju u saobraćaju“, izjavio je, obraćajući se medijima, predsednik Saveta za bezbednost saobraćaja Grada Subotice Petar Pantelinac.\nOn se zahvalio JKP „Parking“ Subotica što je omogućilo da prvih pedeset novih registrovanih korisnika usluge „SU bajk“ dobije na poklon 500 dinara kredita za korišćenje ove usluge.


Dejan Šajinović 17.09.2009 23:41\nBANJALUKA - Čelnici SNSD-a, DNS-a i SP-a, tri vladajuće parlamentarne stranke u RS, usaglasili su juče u kabinetu premijera RS Milorada Dodika platformu o zajedničkom nastupu po bitnim pitanjima u RS i BiH.\nPlatforma od pet tačaka sadrži smjernice o eventualnim razgovorima o ustavnim promjenama, popisu stanovništva, plasmanu sredstava za lokalne zajednice, ulasku u NATO, kao i o stanju u privredi RS.\nGovoreći o ustavnim promjenama, Dodik je rekao da je stav koalicionih partnera da one nisu prioritet u narednom periodu, jer o njima, kako je rekao, ne zavisi niti približavanje EU niti zatvaranje OHR-a.\nOn je izrazio nezadovoljstvo činjenicom što se, kako je rekao, RS ne tretira kao jedna od strana potpisnica Aneksa Dejtonskog mirovnog sporazuma. Prema njegovim riječima, visoki predstavnik je obavezan da podnosi izvještaje stranama potpisnicama, što on ne čini, a jedini relevantan organ za predstavljanje stavova RS je njen parlament.\nGovoreći o popisu stanovništva, Dodik je naveo da je usaglašeno da bude pripremljen zakon o popisu RS i stavljen u proceduru za donošenje.\nPetar Đokić, lider socijalista, naveo je da popis nije bitan samo zato da se vidi koliko ima Srba, Hrvata i Bošnjaka.\n"Mnogo je važnije da znamo koliko imamo ljudi u ovoj zemlji, da li nam trebaju škole ili starački domovi, da li nam trebaju fabrike, putevi i pruge, gdje to graditi i kako to urediti, koliko ima domaćinstava, koliko ima traktora, da bismo mogli planirati razvoj ove zemlje", rekao je Đokić.\nDodik je rekao da nije protiv ulaska BiH u NATO, ali je istakao da koalicija podržava ideju da o tome odluče građani RS i FBiH na odvojenim referendumima, nakon čega bi na osnovu rezultata bio formulisan stav zajedničkih institucija BiH.\nDodik je kazao da je na sastanku konstatovano da je u RS došlo do pada privredne aktivnosti zbog toga što su komercijalne banke ograničile kreditne plasmane za privredu RS, što, kako je naglasio, mora biti promijenjeno. Ukoliko se to ne desi, Dodik je upozorio da će Vlada u narednih nekoliko mjeseci donijeti odluku o povlačenju depozita javnog sektora iz tih banaka.\n"Nema privrede bez kredita i ukoliko su poslovne banke spremne da više sarađuju sa privredom, otvore svoje potencijale i ne smanjuju svoje plasmane u RS, imaće naše depozite koje nisu mali. Ako toga ne bude, mi ćemo naše depozite povući iz tih banaka", rekao je Dodik.\nMarko Pavić, predsjednik DNS-a, najzadovoljniji je odlukom o plasmanu sredstava lokalnim zajednicama u vidu podrške njihovim razvojnim projektima.\n"Drago mi je da je stav naših partnera da opštinama sredstsva odmah budu prebačena u cjelokupnom iznosu da bi razvojni programi opština dobili dobru injekciju koja će poslužiti za realizuju mnogih investicija započetih u opštinama", rekao je Pavić.\nOdgovarajući na pitanja novinara, Dodik je nagovijestio da će njegova partija u parlamentarnu proceduru na nivou BiH uputiti zakon o medijima, koji će, kako je pojasnio, biti sličan onome usvojenom u Srbiji.\n"U Čekinom izvještaju ima zlonamjernih stvari"\nVlada RS podržava nezavisnu revizorsku službu, ali u nedavno objavljenim izvještajima ima zlonamjernih stvari koje ne bi trebalo tamo da se nalaze, rekao je premijer RS Milorad Dodik.\n"Glavni revizor Boško Čeko mi je lično rekao da nema kriminalnog djela. Mi ćemo poštovati preporuke, ali mislim da se pretjeralo u kvalifikacijama koje su date", rekao je Dodik.\nGovoreći o negativnom izvještaju za Investiciono razvojnu banku, Dodik je rekao da je javni interes u IRB-u zaštićen.\n"Jer čak i kad klijent koji je uzeo sredstva ne vrati poslovnoj banci kredit, poslovna banka mora da vrati RS taj novac. Ne može da bude bolji način zaštite javnog interesa, ali Čeko o tome ne priča", naveo je Dodik.


Učinite kontrolu obaveznom - InfoPath\nUčinite kontrolu obaveznom\nAko želite da biste zahtevali od korisnika da unesu vrednost u kontrola kada popunjavaju obrazac, morate proveriti polja koja kontrola je povezana sa obavezno polje. Na primer, da biste se osigurali da korisnik izabere u polju za potvrdu da biste označili usaglašenost sa sa korisnikom, možete da napravite polje povezan sa u polju za potvrdu obavezno polje.\nU zavisnosti od procedura koje koristite da biste kontroli obavezno i da li korisnik popunjava obrazac zasnovan na predlošku obrasca pomoću Veb pregledača, obavezna kontrola može biti prikazano u jednom od sledećih načina:\nKao na standardno obaveštenje o grešci, koji se sastoji od crvena zvezdica ili crvena zvezdica i Ekranska napomena koji se čita ne može da bude prazno.\nKao poruku prilagođene o grešci koja se prikazuje u dijalogu.\nPrikažite standardnu grešku poruku kada kontrola ostane prazna\nPrikaz u prilagođenu poruku o grešci kada kontrola ostane prazna\nLista kontrola koje se može postaviti kao obavezna polja\nSledeća tabela navodi Microsoft Office InfoPath 2007 kontrole koje mogu se postaviti kao obavezne i označava da li su dostupne za predloške obrazaca kompatibilne sa pregledačem.\nNapomena: Većina kontrola koje se mogu postaviti po potrebi imaju polje za potvrdu ne može da bude prazno u dijalogu Svojstva kontrole . Ako potvrdite izbor u ovom polju za potvrdu, napravite polja povezana sa koja kontrolišu obavezno polje. Međutim, dijalog Svojstva okvira za obogaćeni tekst nema ne može da bude prazno polje za potvrdu, tako da morate da kreirate u prilagođenu poruku o grešci za njega tako što ćete slediti proceduru „Prikazivanje na prilagođenu poruku o grešci kada kontrola ostane prazna” kasnije u ovom članku.\nVećina kontrola koje se mogu postaviti po potrebi imaju polje za potvrdu ne može da bude prazno u dijalogu Svojstva kontrole . Ako potvrdite izbor u ovom polju za potvrdu, napravite polje za kontrolu obavezno polje.\nNapomena: Ako ne možete da potvrdite izbor u polju za potvrdu ne može da bude prazno ili ako se ne pojavljuje u polju za potvrdu, morate da kreirate u prilagođenu poruku o grešci.\nKliknite na kontrolu koju želite da podesite kao obaveznu.\nU meniju Oblikovanje izaberite stavku Svojstva kontrole.\nU okviru Validacija i pravila, potvrdite izbor u polju za potvrdu ne može da bude prazno .\nKliknite na kontrolu koju želite da prikažete u prilagođenu poruku o grešci.\nU prvo polje u odeljku Ako taj uslov ispunjen, izaberite stavku Izbor polja ili grupe, a zatim izaberite polje ili grupu koja je povezana kontrola.\nU drugo polje, izaberite stavku prazno.


RTCG - Radio Televizija Crne Gore - Nacionalni javni servis :: Svijet :: Od politike jednog djeteta do podsticanja nataliteta\n23. 11. 2020. 09:28 >> 09:28 2\nKina planira da u svoj petogodišnji plan od 2021-2025. uključi nove demografske mjere kako bi se izborila sa brzim starenjem stanovništva i podstakla natalitet.\nKako se navodi, Kina će ponuditi parovima ekstenzivne finansijske i druge beneficije, kako bi ih ohrabrila da imaju više djece, prenio je Čajna dejli pozivajući se na stručnjake.\n"Biće uvedene inkluzivnije demografske politike kako bi se poboljšalo rađanje, kvalitet radne snage i struktura stanovništva", rekao je potpredsjednik kineske nacionalne kancelarije za demografiju Juan Sin, prenosi Rojters.\nU Kini je 1978. godine uveden kontroverzan zakon koji je predviđao da porodica može da ima jedno dijete, a kako bi se smanjilo siromaštvo i razvila ekonomija tamo gdje je brzi rast populacije ometa, posebno u ruralnim sredinama.\nPrije četiri godine, najmnogoljudnija svjetska nacija odlučila je da ublaži restrikcije i omogući parovima da imaju drugo dijete kako bi se smanjio sve veći broj starijih.\nKrajem prošle godine, u Kini je bilo 254 miliona starih od 60 i više godina, odnosno 18,1 ukupnog broja stanovništva, a očekuje se da će do 2025. taj broj porasti na 300 miliona.


12/07/2017 17:57 Fokus 1 Svet\nGeneral pukovnik ruske vojske Sergej Rudskoj, zadužen u generalštabu za operacije trupe, izjavio je danas da je vojska Rusije ispunila misiju u Siriji i pobedila Islamsku državu, prenosi Rojters.\nAgencija navodi da je Rudskoj kazao da u Siriji više nema naselja pod kontrolom Islamske države.\n„Konačna faza poraza terorista praćena je do sada neviđenom upotrebom vazdušnih snaga Rusije. Vojnici Rusije raspoređeni u Siriji sada će se usredsrediti na očuvanje prekida vatre i vraćanja mirnog života „, rekao je Rudskoj za televizijski kanal „Rosija 24“.\nONI ČUVAJU RUSIJU: Slovenski ratnici bez mane i straha! (VIDEO)


Nemačka: Uvođenje kontrole prema Češkoj i Tirolu privremeno\nTanjug 15. februara 2021. 17:36\nBERLIN – Nemačka je saopštila danas da je njena odluka o uvođenju granične kontrole sa Češkom i Austrijom privremena mera doneta u krajnjem slučaju.\nNova ograničenja duž normalno otvorenih granica uvedena su zbog izbijanja žarišta novih sojeva korona virusa, koji se brže šire i uzrokuju više slučajeva u Češkoj i austrijskom Tirolu, preneo je Rojters.\nNemačka je u nedelju uspostavila granične kontrole, zbog čega je Austrija protesovala, zabrinuta zbog prekida u lancu snabdevanja koji\nmože oštetiti izvozno orijentisani proizvodni sektor zemlje.\n„Imamo situaciju u kojoj smo morali da preduzmemo sve neophodne korake da bismo sprečili da se varijante virusa šire brzo u Nemačkoj, kao što se nažalost šire u susednim zemljama“, rekao je Štefen Zajbert, portparol kancelarke Angele Merkel na konferenciji za novinare.\nOn je istakao da je povratak u normalu u interesu svih.\nDiplomate na železničkim kolicima prešle u Rusiju iz S. Korej\nDržavne granice unutar šengenske zone Evropske unije su obično otvorene kako bi olakšale trgovinu i putovanja unutar njenog jedinstvenog tržišta.


Erdoan: Prijavićemo Grčku međunarodnim telima\nTurski predsednik Redžep Tajip Erdoan optužio je grčke vlasti da njihovo navodno grubo ponašanje prema migrantima na grčko-turskoj granici može da se poredi sa onim što su "radili nacisti" i najavio da će prijaviti Grčku međunarodnim telima.\n"Nema razlike između onoga što su uradili nacisti i slika sa granice sa Grčkom. Otvarati vatru, ispaljivati suzavac i upotrebiti vrelu vodu na nedužne ljude čiji jedini cilj je da spasu svoje živote i izgrade bolju budućnost za svoju decu je varvarstvo u pravom značenju te reči", kaže Erdoan.\nPoslanicima svoje vladajuće stranke Erdoan poručuje da će Turska migrantima omogućiti da idu ka EU sve dok Evropska unija ne ispuni obaveze iz međusobnog sporazuma iz 2016. godine koji je pomogao zaustavljanje migrantske krize.\nCavusoglu: S EU osvježiti sporazum iz 2016. godine\nErdoan traži pomoć NATO-a, EU zahteva povlačenje migranata\nEU je tada ponudila Turskoj do šest milijardi evra za pomoć za zbrinjavanje sirijskih izbeglica na njenoj teritoriji, ubrzani put ka prijemu u EU i unapređenje sporazuma o Carinskoj uniji.\n"Nastavićemo sadašnju meru (otvorenih granica) na našim granicama dok se ne ispune sva naša očekivanja", tvrdi Erdoan.\nAtina i Ankara razmenjuju optužbe\nDok Turska tvrdi da su četiri migranta poginula od akcija grčke policije, a da je 1.000 povređeno, Atina navodi da su turske bezbednosne snage ispaljivale suzavac na grčku policiju.\nErdoan pozvao Grčku da 'otvori vrata' migrantima\nU Atini portparol grčke vlade Steljos Pecas kaže da Erdogan stalno pokušava da podrije atmosferu, ali da Grčka nastavlja da radi svoj posao a to je zaštita grčkih i evropskih granica.\n"Svima govorimo da ne smeju da pokušavaju da prođu 'kroz prozor' jer postoje 'vrata'. Ko god ima prava na zaštitu može da zakuca na ta vrata i dobije zaštitu na koju ima prava po međunarodnom zakonu, ali neće proći kroz prozor", objašnjava Pecas.\nTurski brod udario grčki\nPortparol grčke vlade navodi i da je ambasador Turske u Atini pozvan da mu se uloži protest jer je danas turski patrolni brod pokušao da namerno udari grčki i to u grčkim teritorijalnim vodama, kod ostrva Kosa.\nU sudaru je oštećen grčki brod i nije bilo povređenih, saopšteno je iz grčke obalske straže.\nNjemačka preuzima stotinu djece iz izbjegličkih kampova u Grčkoj\nU međuvremenu dodatne snage stigle su sa Kipra, iz Austrije i Poljske da pomognu Grčkoj da patrolira granicu sa Turskom.


Hubble teleskop: Novi portret Saturna | PC Press\nHubble teleskop: Novi portret Saturna\nSaturnovi prstenovi mogu da pruže neverovatan ugođaj kada se posmatraju uz pomoć teleskopa, a kada se slikom pozabavi jedan od najmoćnijih teleskopa na svetu onda krajnji proizvod do kraja ilustruje ono što nude neki drugi svetovi.\nNaime, Hubble Space teleskop omogućio je NASA-i i Evropskoj svemirskoj agenciji da 12. septembra objave nove portrete Saturna, a nakon što je snimak napravljen 20. juna Hubble kamerom Wide Field 3, u trenutku kada se planeta nalazila na 1,36 milijardi kilometara od Zemlje. Eksperti Saturn posmatraju kako bi utvrdili meteorološke obrasce i druge promene, a fotografija može da posluži i običnim posmatračima, budući da je brzo postala simbol lepote koju kosmos može da nam ponudi.\nFotografije koje pravi Hubble mogle bi da jednog dana prevaziđu jedino one koje budu snimane sa letelica koje će posećivati ove udaljene svetove, ali će i teleskop i tada biti u prednosti, a zbog toga što svoje subjekte može da posmatra konstantno, bez potrebe za udaljavanjem ili približavanjem.\nTagovi: Evropska svemirska agencija, Hubble, NASA, Saturn, Saturnovi prstenovi\n← Space X: Brže do mreže satelita\nRobot-riba leti uz pomoć vode →